title: HMS Norrköping (T131)

text: Alus tilattiin Karlskronan laivastontelakalta. Alus laskettiin vesille 16. marraskuuta 1972. Alus liitettiin laivastoon 11. toukokuuta 1973.


title: HMS Norrköping (T131)

text: Alus poistettiin palveluksesta 1. syyskuuta 2005.


title: Jean-Baptiste Bouvet de Lozier

text:
Jean-Baptiste Charles Bouvet de Lozier
(14. tammikuuta 1705 Pleudihen-sur-Rance, Ranska – 1786 Vauréal, Ranska) oli ranskalainen merikapteeni, tutkimusmatkailija ja kuvernööri. Hän toimi kapteenina Ranskan Itä-Intian kauppakomppaniassa, jossa hän sai luvan tehdä tutkimusmatkan Atlantin eteläosiin. Hän löysi 1739 Bouvet’nsaaren, mutta vaikeiden olosuhteiden takia hän ei pystynyt tutkimaan, oliko löytö saari vai eteläiseen mantereeseen kuuluva niemi. Bouvet oli 1750-luvulla kauppakomppaniaan kuuluneiden Réunionin ja Mauritiuksen kuvernööri.


title: Jean-Baptiste Bouvet de Lozier

text: Bouvet syntyi Pleudihen-sur-Rancessa vuonna 1705, mutta jäi orvoksi jo nuorena. Hänen isänsä oli toiminut kuninkaallisen neuvoston lakimiehenä.


title: Jean-Baptiste Bouvet de Lozier

text: Bouvet opiskeli Pariisissa ja sai paikan Ranskan Itä-Intian kauppakomppaniasta. Hän oli vuoteen 1731 mennessä noussut luutnantiksi. Hän oli kiinnostunut Binot Paulmier de Gonnevillen mantereesta, jonka tämä oli väittänyt löytäneensä matkallaan 1500-luvun alussa. Gonneville väitti asuneensa kuuden kuukauden ajan kaukaisessa eteläisessä maassa, jonka ilmasto oli viihtyisä ja ihmiset ystävällisiä. Bouvet uskoi, että Gonnevillen löytämä maa oli Hyväntoivonniemen eteläpuolella. Hän esitteli kauppakomppianian johdolle vuosina 1733, 1735 ja 1737 suunnitelmansa. Hän yritti vakuuttaa johtokuntaa siitä, että tukikohdan perustaminen eteläiselle merelle olisi kauppakomppanian kannalta tärkeää.


title: Jean-Baptiste Bouvet de Lozier

text: Ranskan Itä-Intian kauppakomppania suostui lähettämään Bouvet’n tutkimusmatkalle ja antoi tälle "Aigle"- ja "Marie"-nimiset fregatit. Bouvet lähti matkaan heinäkuussa 1738 Lorientista ja suuntasi ensin matkansa Brasiliaan. Sieltä retkikunta jatkoi Patagonian suuntaan ja lähti ylittämään Hyväntoivonniemen korkeudella Atlantia. Alukset liikkuivat sahalaitakuviota yli Atlantin 44. ja 55. leveyspiirin välillä.


title: Jean-Baptiste Bouvet de Lozier

text: Bouvet’n retkikunta havaitsi 1. tammikuuta 1739 tuntemattoman maan tiheän sumun takaa. He yrittivät päästä lähemmäksi saarta, mutta sumu, tuuli, jää ja miehistön väsymys estivät lähemmän tutustumisen alueeseen, eivätkä he pystyneet päättelemään, kuuluiko heidän näkemänsä niemi eteläiseen mantereeseen vai saareen. Bouvet luovutti 12. tammikuuta. Heidän löytämänsä saari tunnetaan nykyään nimellä Bouvet’nsaari. Bouvet merkitsi kuitenkin saaren koordinaatit väärin, minkä takia sinne päästiin uudestaan vasta 1808, jolloin brittiläiset hylkeenpyytäjät luulivat löytäneensä uuden saaren, vaikka he olivatkin päätyneet Bouvet’nsaaren vesille.


title: Jean-Baptiste Bouvet de Lozier

text: Bouvet meni naimisiin Ranskan Itä-Intian kauppakomppanian hallintohenkilön tyttären kanssa ja sai vuonna 1751 paikan Île Bourbonin (Réunion) kuvernöörin. Myöhemmin hän siirtyi Île de Francen (Mauritius) kuvernööksi. Molemmat saaret kuuluivat tuolloin kauppakomppanialle. Kuvernöörinä Bouvet pyrki parantamaan saarten oloja. Hän perusti väestörekisterin, kannusti katolisia lähetyssaarnaajia perustamaan poikakoulun ja rakennutti teitä. Hän myös kehitti kahvin, indigoiden, mulperipuiden ja muskottipähkinöiden viljelyä. Lisäksi hän järjesti puolustusta mahdollista brittien hyökkäystä varten.


title: Jean-Baptiste Bouvet de Lozier

text: Bouvet oli suosittu saarilla, ja kun hän pyysi vuonna 1756 mahdollisuutta palata takaisin Ranskaan, Île de Francen asukkaat suostuttelivat hänet jäämään. Bouvet pysyi Île de Francella vuoteen 1763, jolloin Île Bourbon ja Île de France siirrettiin kauppakomppanialta takaisin Ranskalle.


title: Jean-Baptiste Bouvet de Lozier

text: Bouvet palasi Ranskaan joulukuussa 1763 ja sai aatelisarvon 1774. Hän eli elämänsä viimeiset vuodet tilallaan Vauréalissa, Pariisin lähellä. Siellä hän myös kuoli vuonna 1786.


title: Surkhetin piirikunta

text: Surkhetin piirikunta () on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.


title: Surkhetin piirikunta

text: Vuonna 2011 Surkhetin piirikunnan väkiluku oli 350 804 (288 527 as. vuonna 2001). Piirikunnan pinta-ala on 2 451 neliökilometriä ja väestötiheys 143 as./km. Hallinnollinen keskus on Birendranagar (47 914 as. 2011), joka oli 2011 piirikunnan ainoa kaupunki. Joulukuussa 2014 muodostettiin piirikuntaan uusi Bheri Ganga -niminen kaupunki.


title: Surkhetin piirikunta

text: Surkhetin piirikunta rajautuu pohjoisessa Achhamin, Dailekhin ja Jajarkotin, idässä Salyanin, etelässä Bardiyan sekä lännessä Kailalin ja Dotin piirikuntaan.


title: Surkhetin piirikunta

text: Luonnonmaantieteellisesti piirikunta ryhmitellään yleensä osaksi Keskilännen kumpuvyöhykettä. Tarkemmassa kasvillisuusvyöhykejaottelussa piirikunnasta 2,2 % voidaan luokitella alempaan trooppiseen, 61,9 % ylempään trooppiseen, 32,8 % subtrooppiseen ja 1,3 % lauhkeaan kasvillisuusvyöhykkeeseen sekä 1,9 % vesistöihin kuuluvaksi.


title: Ristikankaan hautausmaa

text:
Ristikankaan hautausmaa on Kemin Ristikankaalla sijaitseva yksityinen Vapaa-ajattelijoiden ylläpitämä hautausmaa. Hautausmaa sijaitsee Perta-aapantien varressa noin neljän kilometrin päässä kaupungin keskustasta Ristikankaan kaupunginosassa.
Hautausmaa otettiin käyttöön 1941 ja ensimmäinen haudattu vainaja oli sotilas, jonka haudan paikka ei ole tiedossa. Vuonna 1942 tapahtui seuraava hautaus, kun Eva Järnfors (1903-1941) saatettiin haudan lepoon. Myös Kemin veritorstaina elokuussa 1949 kuolleet Anni Kontiokangas ja Felix Pietilä on haudattu alueelle.


title: Ristikankaan hautausmaa

text: Alueella on myös muistolehtoalue ja Uurnalehto vainajien tuhkia varten.


title: Sestri Levante

text: Sestri Levante on kunta Pohjois-Italiassa olevassa Genovan metropolikaupungissa Ligurian alueella. Se sijaitsee Rivieran rannikolla. Sestri Levanten keskustan edustalla oleva pieni niemi jakaa kaupungin rannan kahdeksi erilliseksi rannaksi, joista läntinen on "Baia delle Favole" ja itäinen "Baia del Silenzio".


title: Skeletal Family

text: Skeletal Family on englantilainen goottirockyhtye, joka on perustettu Keigleyssä, West Yorkshiressa joulukuussa 1982. Bändi perustettiin ryhmän The Elements jäljelle jääneistä jäsenistä. Bändi otti nimekseen "Davied Bowie"n biisin nimen "Chant of the Ever Circling Skeletal Family" albumilta Diamond Dogs.


Skeletal Family


title: Ignaty Novikov

text: Ignaty Trofimovitš Novikov (ven. Игнатий Трофимович Новиков), (2. tammikuuta 1907, jul. 20. joulukuuta 1906 Dniprodzeržynsk, Venäjän keisarikunta - 25. joulukuuta 1993 Moskova, Neuvostoliitto ) oli neuvostoliittolainen varapääministeri, pitkäaikainen rakentamisesta vastaava ministeri ja Moskovan olympialaisten järjestelytoimikunnan puheenjohtaja.


title: Ignaty Novikov

text: Ignaty Novikov työskenteli metallityöläisenä (seppä, mekaaniikko, koneistaja) vuosina 1919-1927 ja sen jälkeen teknisenä suunnittelijana vuosina 1927-1931. Seuraavina kahtena vuotena hän opiskeli Dniprodzeržynskin metallurgiainstituutissa.


title: Ignaty Novikov

text: Vuodesta 1932 lähtien Novikov toimi johtotehtävissä Saratovin alueella. Vuodesta 1943 lähtien hän siirtyi Moskovaan vesivoimaloista vastaavan ministeriön palvelukseen. Vuodesta 1958 alkaen hän toimi neuvostohallituksen ministerinä vastuualueenaan energiantuotanto ja sähköistys. Vuodesta 1962 hän toimi varapääministerinä vastuualueenaan Neuvostoliiton rakentamisen valtionkomitea. Hän toimi Brežnevin ajan ministerineuvostossa. Novikov joutui luopumaan ministeritehtävistään Brežnevin seuraajan Juri Andropovin valtakautena vuonna 1983 osaksi syyllistettynä Neuvostoliiton huonosta rakentamisen laadusta.,


title: Ignaty Novikov

text: Ignaty Novikov toimi vuoden 1980 Moskovan kesäolympialaisten järjestelytoimikunnan puheenjohtajana vuosina 1975-1980.


title: Torriglia

text: Torriglia on kunta Pohjois-Italiassa olevassa Genovan metropolikaupungissa Ligurian alueella. Kunta on tullut tunnetuksi siellä tehdyistä useista Ufo-havainnoista. Niitä tehtiin varsinkin 1970-luvulla. Torrigliassa järjestetään yhä alan harrastajien tapaamisia.


title: Torriglia

text: Torrigliassa on keskiaikaisen linnan rauniot. Linna rakennettiin korkealle paikalle lähelle kylää, ja sieltä on näkymät koko ympäröivään laaksoon. Linna on ollut Malaspinan, Fieschin ja Dorian sukujen hallinnassa. Sen todennäköisesti tuhosivat Ranskan armeijan joukot noin vuonna 1822. Vuonna 1898 rauniot julistettiin kansalliseksi muistomerkiksi.


title: Metoksifluraani

text: Metoksifluraani, "Penthrane" (2,2-dikloori-1,1-difluori-1-metoksietaani) on eräs lääketieteellisissä nukutuksissa käytetty kaasu, anestesia-aine. Se on halogenoitu eetteri ja voimakas anesteetti 0,3% — 0,8% pitoisuuksilla ja sitä on käytetty halotaanin tavoin, muttei sen tavoin sisällä bromia. Aine on otettu käyttöön Suomessa 1970-luvulle tultaessa. Tässä käytössä se on korvannut niin sanottuja eetterinukutuksia, jotka aiheuttivat usein potilaalle pahoinvointia tämän herätessä.


title: Metoksifluraani

text: Metoksifluraani ei reagoidu valon, kosteuden taikka emästen vaikutuksesta. Tämän vuoksi sitä voitiin käyttää niin kutsutuissa suljetuissa "to and fro" -hengitysjärjestelmissä, koska tiivistynyt kosteus ei aineen toimintaan taikka koostumukseen vaikuttanut. Sen sijaan siihen vaikuttavat metallit, kumi ja jotkin muovilaadut. "Penthrane"a voitiin annostella myös valmistajansa "Abbott"in kertakäyttöisellä annostelevalla nukutusmaskilla, kauppanimeltään se oli "Analgizer".


title: Metoksifluraani

text: Metoksifluraani on normaaliolosuhteissa palavaa, olomuodoltaan väritöntä nestettä. Sillä on kuvattu olevan hedelmäinen aromi eli ominaistuoksu. Sen kemiallinen kaava on CHClFO. Metoksifluraanin moolimassa on 164,97 g/mol, sulamispiste −35 °C, kiehumispiste 105 °C, suhteellinen tiheys 1,42 g/cm (vesi = 1,0 g/cm), leimahduspiste 63 °C ja CAS-numero 76-38-0. Yhdiste liukenee veteen 2,83 g/100ml 37 °C:n lämpötilassa.


title: Kukonkivi

text: Kukonkivi-nimisiä siirtolohkareita löytyy Suomesta ainakin seuraavista paikoista.


title: Kukonkivi

text: Mouhijärven Kitolankulmalla olevan Kukonkiven kerrotaan saaneen nimensä, kun lähellä olleella maatilalla syttyi tulipalo, ja kukko lensi palavasta rakennuksesta kivelle laulamaan.


title: Kukonkivi

text: Kulovedellä lähellä Suoniemen kirkkoa sijaitseva Kukonkivi sai nimensä David Skogmanin 1861 talteenmerkitsemän tarinan mukaan näin: ""Kerran lensi kukko likikylästä tälle kivelle laulaan. Kivi riemastui niin kukon lauluun että rupesi hyöritteleen ja käänteleen itseänsä ja kääntyy vieläkin joka kerta kun kuulee kukon äänen."".


title: Kukonkivi

text: Lempäälän Kuljussa sijaitsevalle Kukonkivelle kerrotaan Kuokkalan Hakkarissa ollutta tulipaloa paenneen kukon laskeutuneen väsyneenä lepäämään. Kukon mukana ollut kana jaksoi lentää hieman kauemmaksi ja laskeutui toiselle suurelle kivelle, jota alettiin kutsua "Kanankiveksi". Kana potkaisi kertoman mukaan Kanankiveä niin, että siitä irtosi kappale. Kanankivi on sittemmin hävinnyt, mutta Kukonkivi on yhä jäljellä-


title: Proton-M

text: Proton-M (GRAU-indeksi 8K82M tai 8K82KM) on venäläinen kantoraketti. Se pohjautuu neuvostoliittolaiseen Proton-kantorakettiin.


title: Proton-M

text: Rakettia rakentaa Hrunitšev ja se laukaistaan Baikonurin kosmodromista.


title: Proton-M

text: Ensimmäinen Proton-M laukaisu suoritettiin 7. huhtikuuta 2001. Vuoteen toukokuuhun 2015 mennessä rakettia on laukaistu noin 100 kertaa, joista 10 on epäonnistunut. 7. heinäkuuta 2007 laukaistiin ensimmäinen Proton-M Enhanced.


title: Proton-M

text: Raketissa on kolme vaihetta. Lisäksi tarpeen mukaan käytetään neljättä vaihetta. Näitä ovat Briz-M ja Blok-D-sarja. Kaikkien kolmen ensimmäisen rakettivaiheen ajo-aineena on myrkyllinen epäsymmetrinen dimetyylihydtratsiini (UDMH) ja typpitetraoksidi.


title: Nelikopteri

text: Nelikopteri (myös quadkopteri tai quadrokopteri, ) on neljällä vaakasuoralla pyörivällä roottorilla varustettu multikopteri. Suurin osa multikoptereista on nelikoptereita. Nelikoptereiden roottoreista kaksi pyörii myötäpäivään ja kaksi vastapäivään. Kuluttajille myytävät nelikopterit ovat malliltaan X-kirjaimen muotoisia, mutta kilpailuissa käytetään usein nopeampia H-kirjaimen muotoisia malleja. Kauko-ohjattavat nelikopterit ovat yleistyneet 2010-luvun alussa.


title: Nawalparasin piirikunta

text: Nawalparasin piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.


title: Nawalparasin piirikunta

text: Nawalparasin piirikunta rajautuu etelässä Intian Uttar Pradeshin ja Biharin osavaltioihin. Nepalissa naapuripiirikuntia ovat Rupandehi ja Palpa lännessä, Tanahu pohjoisessa ja Chitawan idässä.


title: Nawalparasin piirikunta

text: Vuonna 2011 Nawalparasin piirikunnan väkiluku oli 643 508 ihmistä (562 870 as. vuonna 2001). Piirikunnan pinta-ala on 2 162 neliökilometriä ja väestötiheys 298 as./km. Vuonna 2011 ainoa kaupunki ja hallinnollinen keskus oli Ramgram (25 990 as.), sen keskustaajama tunnetaan myös nimellä Parasi. Toukokuussa 2014 piirikuntaan muodostettiin useita uusia kaupunkeja: Bardaghat, Devchuli, Gaidakot, Kawasoti, Sainamina ja Sunawal.


title: Nawalparasin piirikunta

text: Luonnonmaantieteellisesti piirikunta ryhmitellään yleensä osaksi Nepalin Läntistä alankovyöhykettä, Teraita. Tarkemmassa kasvillisuusvyöhykejaottelussa piirikunnasta 56,2 % voidaan luokitella alempaan trooppiseen, 34,9 % ylempään trooppiseen, 5,7 % subtrooppiseen kasvillisuusvyöhykkeeseen sekä 3,3 % vesistöiksi.


title: Nawalparasin piirikunta

text: Nepalin vuoden 2015 maanjäristyksen seurauksena piirikunnassa syntyi merkittäviä järistystuhoja; muun muassa kymmeniä rakennuksia tuhoutui.


title: Rupandehin piirikunta

text: Rupandehin piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.


title: Rupandehin piirikunta

text: Rupandehin piirikunta rajautuu etelässä Intian Uttar Pradeshin osavaltioon. Nepalissa naapuripiirikuntia ovat Kapilbastu lännessä, Argakhachi ja Palpa pohjoisessa sekä Nawalparasi idässä.


title: Rupandehin piirikunta

text: Vuonna 2011 Rupandehin piirikunnan väkiluku oli 880 196 ihmistä (708 419 as. vuonna 2001). Piirikunta on Nepalin väkirikkaimpia. Piirikunnan pinta-ala on 1 360 neliökilometriä ja väestötiheys 647 as./km. Hallinnollinen keskus on Siddharthanagar (63 483 as. 2011); sitä väkirikkaampi kaupunki piirikunnassa on Butwal (118 462 as., 2011). Toukokuussa 2014 piirikuntaan muodostettiin kolme uutta kaupunkia: Devdaha, Lumbini Sanskriti ja Tillotama.


title: Rupandehin piirikunta

text:
Luonnonmaantieteellisesti piirikunta ryhmitellään yleensä osaksi Nepalin Läntistä alankovyöhykettä, Teraita. Tarkemmassa jaottelussa piirikunnasta 89,3 % voidaan luokitella alempaan trooppiseen, 19,5 % ylempään trooppiseen ja 0,2 % subtrooppiseen kasvillisuusvyöhykkeeseen.
Nepalin vuoden 2015 maanjäristyksen seurauksena piirikunnassa syntyi jonkin verran järistystuhoja; muun muassa kymmeniä rakennuksia tuhoutui.


title: Sakeus Iihuhua

text: Sakeus Iihuhua (s. Ombalantu, Ambomaa, Namibia) oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki Oniipassa Ambomaalla papiksi 27.9.1925 Tampereen piispan antamalla valtuutuksella. Samalla kerralla vihittiin myös Sakeuksen veli Obadja Iihuhua papiksi.


title: Sakeus Iihuhua

text: Iihuhua oli jo ennen papiksi vihkimistään merkittävä henkilö kotiseudullaan Ombalantussa. Hän oli toiminut siellä opettajana vuodesta 1919 lähtien. Ombadjan kuningas Angolasta lähetti näkemänsä unen perusteella miehen Iihuhuan puheille saadakseen opettajan valtakuntaansa. Sellaista ei sinne kuitenkaan tuolloin saatu.


title: Sakeus Iihuhua

text: Iihuhuan pappisvihkimystä ennen oli Suomen Lähetysseuran pappi Okahaosta käynyt toimittamassa kirkolliset palvelut Ombalantussa. Tultuaan vihityksi papiksi Iihuhua toimi Ombalantussa aluksi pastori Heikki Saaren alaisuudessa.


title: Sakeus Iihuhua

text: Iihuhua toimi sittemmin kotiseutunsa pappina, ja vaikka hän ei 1950-luvun lopussa enää ollutkaan aktiivisesti mukana kirkon toiminnassa, tultuaan jo liian vanhaksi, hän oli kuitenkin vielä “seurakuntansa vahvana tukipylväänä”. Hän oli “korkeasta iästään huolimatta säilynyt henkisesti harvinaisen virkeänä ja paloi halusta palvella edelleenkin evankeliumin asiaa”, kirjoittaa hänestä Elias Pentti vuonna 1958.


title: Palpan piirikunta

text: Palpan piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.


title: Palpan piirikunta

text: Palpan piirikunnan naapureita ovat etelässä Nawalparasi ja Rupandehi, lännessä Arghakhanchi, pohjoisessa Gulmi, Syangja ja Tanahu sekä idässä Chitawan.


title: Palpan piirikunta

text: Vuonna 2011 Palpan piirikunnan väkiluku oli 261 180 (268 558 as. vuonna 2001). Piirikunnan pinta-ala on 1 373 neliökilometriä ja väestötiheys 190 as./km. Hallinnollinen keskus on Tansen (29 095 as. 2011); se oli piirikunnan ainoa kaupunki vielä vuonna 2011. Toukokuussa 2014 piirikuntaan muodostettiin uusi kaupunki: Rampur.


title: Palpan piirikunta

text: Luonnonmaantieteellisesti piirikunta ryhmitellään yleensä osaksi Nepalin Läntistä kumpuvyöhykettä. Tarkemmassa kasvillisuusvyöhykejaottelussa piirikunnasta 0,3 % voidaan luokitella alempaan trooppiseen, 51,3 % ylempään trooppiseen ja 47,3 % subtrooppiseen vyöhykkeeseen ja 1,0 % vesistöihin kuuluvaksi.


title: Palpan piirikunta

text: Nepalin vuoden 2015 maanjäristyksen seurauksena piirikunnassa syntyi merkittäviä järistystuhoja; muun muassa suuruusluokkaa 1 000–10 000 rakennusta tuhoutui tai vaurioitui piirikunnassa.


title: Muuramenharju

text: Muuramenharju eli Muuratharju on Sisä-Suomen reunamuodostuman osa Muuramessa Päijänteen ja Muuratjärven välissä Muuramen kuntakeskuksen eteläpuolella. Muuramenharjun luonnonsuojelualueelta on hienot näkymät sekä Päijänteelle että Muuratjärvelle. Muuramenharjun molemmilla rinteillä on hyvin kehittyneitä muinaisrantoja.


title: Simson Shituwa

text: Simson Shituwa (s. Oukwanyama) oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27.9.1925 Oniipassa Ambomaalla papiksi Tampereen piispan antamalla valtuutuksella.


title: Simson Shituwa

text: Shituwa oli paikallinen suurmies, jonka kanssa monet valkoiset Lounais-Afrikan hallitusmiehet usein neuvottelivat. Hän näyttäisi kääntyneen kristityksi Ondjivassa Reinin Lähetysseuran toiminnan tuloksena.


title: Simson Shituwa

text: Shituwa oli raajarikko, mutta sellaisenakin hänen sanotaan olleen ”voimakkaampi kuin muinoinen kaimansa. Tällä Simsonilla ei ollut voima hiuksissa eikä lihaksissa, vaan sydämessä, jossa Jumala asui.”


title: Simson Shituwa

text: Kun saksalaiset joutuivat vuonna 1916 jättämään lähetysasemansa Angolassa ensimmäisen maailmansodan seurauksena, Shituwa muutti Lounais-Afrikan puolelle. Hän oli tuosta lähtien, jo ennen pappisvihkimystään Oukwanyaman kirkon kantavia voimia. Shituwa hoiti tuolloin eteläisen Oukwanyaman länsiosaa, kun taas itäisestä osasta piti huolta Wilhelm Kafita. Ilmeisesti he hoitivat alueen seurakuntia riippumatta siitä, olivatko asukkaat Angola vai Lounais-Afrikan puolella. Suomalaiset perustivat tälle alueelle, Lounais-Afrikan puolelle ensimmäisen lähetysaseman, Engelan, vasta 1921.


title: Simson Shituwa

text: Vuonna 1918 Shituwa joutui Omafossa Lounais-Afrikan puolella tekemisiin katolisen lähetyssaarnaajan kanssa. Tämä oli ilmaantunut paikalle ja halusi kastaa ihmisiä. Shituwa epäröi, ja kun sitten katolinen isä olisi halunnut kokonaisen punnan jokaisesta kastetusta, Shituwan oli helppo vastata kieltävästi tämän isän tarjoukseen. Näin tämä pappi sai jatkaa matkaansa tyhjin toimin.


title: Simson Shituwa

text: Vuonna 1921 Shituwa avusti suomalaista August Hännistä Engelan lähetysaseman perustamisessa. Hän osoitti uudelle asemalle paikan pari kilometriä Omafon länsipuolella olevan laajan laakson (oshanan) vastarannalta, jossa maa on hieman ylevämpää kuin ympäristössä.


title: Simson Shituwa

text: Vuonna 1922 Shituwa aloitti opintonsa Oniipan seminaarin pappisluokalla. Saatuaan pappisvihkimyksen Shituwa toimi pappina kotiseudullaan Endolassa, joka muodosti Engelan kappeliseurakunnan 30 km Engelasta lounaaseen. Sinne vihittiin kirkko vuonna 1927. Kirkonkirjoista pidettiin kuitenkin tässä vaiheessa huolta Engelassa.


title: Simson Shituwa

text: 1950-luvun lopulla Shituwa oli edelleen elossa “korkeasta iästään huolimatta säilynyt henkisesti harvinaisen virkeänä ja paloi halusta palvella edelleenkin evankeliumin asiaa”, kirjoittaa hänestä Elias Pentti vuonna 1958.


title: Obadja Iihuhua

text: Obadja Iihuhua oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27.9.1925 Oniipassa Ambomaalla papiksi Tampereen piispan antamalla valtuutuksella. Myös hänen veljensä Sakeus Iihuhua vihittiin samalla kertaa papiksi.


title: Gideon Iitula

text: Gideon Iitula oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27.9.1925 Oniipassa Ambomaalla papiksi Tampereen piispan antamalla valtuutuksella.


title: Nabot Manasse

text: Nabot Manasse oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27.9.1925 Oniipassa Ambomaalla papiksi Tampereen piispan antamalla valtuutuksella.


title: Juuso Ngaikukwete

text: Juuso Ngaikukuete oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki 27.9.1925 Oniipassa Ambomaalla papiksi Tampereen piispan antamalla valtuutuksella.


title: Mortal Kombat X

text: Mortal Kombat X on NetherRealm Studiosin kehittämä ja Warner Bros. Interactive Entertainmentin julkaisema Mortal Kombat -pelisarjaan kuuluva taistelupeli ja jatko-osa vuoden 2011 "Mortal Kombat" -pelille. Peli julkaistiin 21. huhtikuuta 2015 Android-, IOS-, PlayStation 4- ja Xbox One -alustoille. Pelissä esiintyy lukuisia uusia hahmoja, joista merkittävimmät ovat Cassie Cage, Johnny Cagen ja Sonya Bladen tytär, Jacqui Briggs, Jaxin tytär, Kotal Kahn, D’Vorah, Kung Jin, Kung Laon serkku, Takahashi Takeda, Kenshin poika, Erron Black, Ferra/Torr, Rain ja Shinnok. Edellisessä pelissä esiintyneistä hahmoista Jade, Cyrax, Kintaro ja Sheeva eivät esiinny pelissä. Bo’ Rai Cho, Goro, Tanya, Tremor, Triborg, Jason Voorhees, Leatherface, Predator ja Alien esiintyvät pelissä lisättävinä bonushahmoina. Rain, Baraka ja Sindel esiintyvät ei-pelattavina hahmoina pelin tarinakampanjassa. Tarinakampanjassa nähdään cameorooleissa myös Frost, Fujin, Li Mei, Moloch ja Sareena.


title: Mortal Kombat X

text: Kaksi vuotta Shao Kahnin kukistumisen jälkeen Shinnok hyökkää Earthrealmiin armeijansa kanssa, joka koostuu myös edellisessä pelissä menehtyneistä Earthrealmin puolustajista, jotka ovat nyt Quan Chin palvelijoita. Taisteltuaan langenneita tovereitaan vastaan Johnny Cagen, Kenshin ja Sonya Bladen johtama iskuryhmä avaavat portaalin Raidenin Sky-Templelle ja suuntaavat Jinsei-kammioon, Earthrealmin elämänlähteelle, missä Raiden ja Fujin taistelevat Shinnokia ja Netherrealmin joukkoja vastaan. Shinnokin yrittäessä tappaa Sonyan, Johnny kiiruhtaa puolustamaan häntä ja tietämättään herättää itsessään olevat muinaiset supervoimat. Johnny onnistuu pidättelemään Shinnokia tarpeeksi kauan, jotta Raiden saa varastettua Shinnokin amuletin vangiten Shinnokin amuletin sisälle, mutta Quan Chi onnistuu pakenemaan Johnny vankinaan. Sonya ja Raiden jäljittävät hänet Netherrealmiin missä Quan Chi yrittää muuttaa Johnnyn pahaksi apulaisekseen. Sonya ja Raiden kukistavat Quan Chin ja Raiden Quan Chin loitsun avulla pelastaa Johnnyn ja vapauttaa Scorpionin, Sub-Zeron ja Jaxin Quan Chin vallasta palauttamalla heidät ihmisiksi, vaikka Quan Chi pakenee toistamiseen. Muutamaa vuotta myöhemmin Johnny ja Sonya menevät naimisiin ja saavat tyttären Cassien vaikka myöhemmin eroavat erimielisyyksien takia. Scorpion muodostaa uudelleen Shirai Ryu -klaaninsa opettaen samalla Kenshin poikaa Takedaa ja Sub Zerosta tulee uusi Lin Kuei -klaanin suurmestari tapettuaan Sektorin. Jax ryhtyy maanviljelijäksi, nai Vera-nimisen naisen ja saa tyttären Jacquin.


title: Mortal Kombat X

text: 20 vuotta Shinnokin kukistumisesta Johnny muodostaa tiimin, johon kuuluvat Cassien, Jacquin ja Takedan lisäksi Kung Jin, joka on Kung Laon serkku. Suoritettuaan Sub-Zeron järjestämän harjoituksen, nelikko matkaa Outworldiin, jota hallitsee Kotal Kahn yhdessä avustajansa D’Vorahin kanssa käyden sisällissotaa Mileenaa vastaan, joka on saanut Kanon avulla Shinnokin amuletin haltuunsa. Takauma paljastaa että Kotal Kahn yhdessä Ermacin, Reptilen ja D’Vorahin kanssa syrjäyttivät Mileenan vallasta mikä aiheutti sisällissodan. D’Vorah tappoi Barakan, joka oli Mileenan kannattaja. Li Mei, joka johti pakolaisryhmää ulos Outworldista kertoi Sonyalle ja Johnnylle amuletista. Sonya onnistuu vangitsemaan Kanon ja pakottaa tämän paljastamaan Mileenan sijainnin. Tietoa hyväksikäyttäen Cassien tiimi jäljittää Mileenan ja vangitsevat tämän saaden Shinnokin amuletin häneltä. Mileena tuodaan Kotal Kahnin eteen ja D’Vorah tappaa Mileenan. Kotal Kahn kuitenkin vangitsee Cassien ja tämän tiimin uskoen ettei Earthrealm pysty suojelemaan amulettia. D’Vorah paljastuu Quan Chin kaksoisagentiksi ja varastaa amuletin. Cassien tiimi pakenee vankilasta ja kertovat D’Vorahin aikeet Earthrealmiin.


title: Mortal Kombat X

text: Estääkseen Quan Chitä saamasta amulettia Jax ja Kenshi Sareenan avustuksella johtavat hyökkäystä Netherrealmiin. Taisteltuaan tiensä läpi Jax onnistuu tuomaan heikentyneen Quan Chin Earthrealmiin ja hänet viedään Outworldiin pakolaisleirille. Scorpion oppii Sub-Zerolta totuuden perheensä kuolemasta ja klaaninsa tuhoutumisesta Quan Chin käsissä. Scorpion hyökkää pakolaisleiriin aikeena murhata Quan Chi kukistaen Johnnyn, Kenshin ja Sonyan samalla. Valmistautuessaan tappamaan Quan Chin, D’Vorah ilmestyy Shinnokin amuletin kanssa ja Quan Chi ehtii viime hetkellä ennen kuin Scorpion katkaisee tämän pään lukea loitsun, mikä vapauttaa Shinnokin amuletista. Shinnok ja D’Vorah ottavat Johnnyn vangiksi ja hyökkäävät Sky Templelle ja langenneiden Earthrealmin puolustajien avustuksella he kukistavat Raidenin ja Shinnok astuu Jinseihin korruptoiden sen muuntautuen voimakkaampaan demonimaisempaan muotoonsa.


title: Mortal Kombat X

text: Cassien tiimi kohtaa Kotal Kahnin ja tämän armeijan ja kertovat heille Shinnokin aikeista. Kotal päättää kuitenkin tappaa Cassien tiimineen aikeenaan miellyttää Shinnokia ostaakseen aikaa vahvistaa Outworldin puolustusta. Sub-Zero saapuu paikalle Lin Kuei -klaaninsa kanssa pelastaen Cassien ja tämän tiimin. Päästyään Sky Templelle Jacqui ja Takeda taistelevat langenneita Earthrealmin puolustajia vastaan Cassien ja Jinin onnistuessa pääsemään Jinsein kammioon. Cassie kukistaa D’Vorahin vaikka Jin menettää tajuntansa. Shinnokin kiduttaessa Johnnya, Cassie saa saman kyvyn kuin isälläänkin ja onnistuu kukistamaan Shinnokin taistelussa. Vakavasti loukkaantunut Raiden onnistuu puhdistamaan Jinsein ja riistää Shinnokilta tämän voimat pakottaen tämän joukot vetäytymään. Sonya saapuu tiiminsä kanssa viemään Shinnokin ja D’Vorahin pois jonka jälkeen Johnny ja Sonya palaavat yhteen.


title: Mortal Kombat X

text: Loppukohtauksessa Raiden, jonka Shinnokin amuletti on saanut valtaansa ja on silminnähden korruptoitunut Jinsein puhdistuksen jälkeen puhuu Netherrealmin uusille hallitsijoille Liu Kangille ja Kitanalle varoittaen heitä hyökkäämästä Earthrealmiin uhaten heitä kuolemaa pahemmalla kohtalolla heittäen heidän eteensä Shinnokin yhä elävän pään ennen lähtöään.


title: CNH Industrial

text:
CNH Industrial N.V. (CNH) on vuonna 2013 perustettu alankomaalainen maatalous-, rakennus- ja kuljetusalan koneiden ja laitteiden valmistaja. CNH syntyi Fiat Industrial S.p.A. ja CNH Global N.V. -yhtiöiden yhdistyessä. CNH Industrialin pääkonttori on sijainnut Lontoossa vuodesta 2015 alkaen.
Yhtiön osake noteerataan sekä New Yorkin (NYSE) että Italian pörssissä (BIT).


title: CNH Industrial

text: CNH toimii maailmanlaajuisesti. Se on jakanut liiketoimintansa neljään maantieteelliseen alueeseen: Pohjois-Amerikka (NAFTA), Etelä- ja Keski-Amerikka (LATAM), Aasian–Tyynenmeren alue (APAC) sekä Euroopan–Lähi-idän–Afrikan alue (EMEA).


title: CNH Industrial

text: CNH:lla oli vuoden 2014 lopulla 74 tehdasta, joista 14 sijaitsi Italiassa, kymmenen Yhdysvalloissa, kahdeksan Ranskassa ja kuusi Brasiliassa.


title: CNH Industrial

text:
CNH Industrial toimii neljällä liiketoiminta-alueella ja omistaa 12 tuotemerkkiä:
Maatalouskoneet on liikevaihdoltaan suurin liiketoiminta-alue (liikevaihto vuonna 2014 15 mrd. $), hyötyajoneuvot toiseksi suurin (11 mrd. $).


title: CNH Industrial

text: CNH Industrial varautui maaliskuussa 2016 alustavasti 500 miljoonan euron kartellisakkoihin Euroopan komission Iveco-yhtiöön ja muihin kuorma-autovalmistajiin kohdistaman kartellitutkimusten johdosta.


title: Yhdystie 8523

text: Yhdystie 8523 on Iin kunnan alueella kulkeva yhdystie, joka alkaa Yli-Olhavan kylästä seututie 855 risteyksestä ja päättyy Oijärven kylälle. Tien pituus on noin 23 kilometriä ja se on koko matkaltaan päällystetty.


title: Littlest Pet Shop (vuoden 2012 televisiosarja)

text: Littlest Pet Shop on vuonna 2012 alkanut yhdysvaltalais-kanadalainen lasten animaatiosarja, joka perustuu Hasbron Littlest Pet Shop- ja Blythe-leluihin. Sarjaa tuottaa Hasbro Studios.


text: Sarjassa seurataan Blythe-tytön elämää. Hän tutustuu jo ensimmäisessä jaksossa Littlest Pet Shop -lemmikkikaupassa eläviin eläimiin ja saa tietää ymmärtävänsä eläimien puhetta.


title: Logitech G27

text: Logitech G27 on simulaatiopeleihin suunniteltu elektroninen rattiohjain tietokoneelle, PlayStation 2:lle ja PlayStation 3:lle. Se käyttää USB-liitäntää ja perustuu edelliseen Logitech G25 -rattiohjaimeen, lisänä muutamia uudistuksia, sisältäen vinon hammastuksen käytön G25:n suoran hammastuksen sijaan.


title: Puuta, heinää ja muutama vesiperä

text: Puuta, heinää ja muutama vesiperä on vuonna 1998 ensi-iltansa saanut Guy Ritchien ohjaama brittiläinen rikoskomedia ja ryöstöelokuva.


title: Puuta, heinää ja muutama vesiperä

text: Elokuvan pohjalta tehtiin seitsemänosainen televisiosarja "Puuta heinää ja muutama vesiperä" (alkuperäinen nimi "Lock, Stock...") vuonna 2000.


title: Puuta, heinää ja muutama vesiperä

text: Elokuva kertoo nuoresta korttihaista Eddystä, joka lainaa rahaa kavereiltaan ja rikollisilta osallistuakseen korttipelin. Kun Eddy häviää puoli miljoonaa puntaa rikollispomolle brag-pelissä, päättää hän kavereineen ryöstää naapurissa oleilevan rikollisjengin.


title: Kauhavan ravirata

text: Kauhavan ravirata sijaitsee Kauhavalla. Se kuuluu rataluokituksessa vain osan vuodesta toimiviin kesäratoihin. Kauhavan raviradalla järjestetään vuosittain Juhannusravit.


title: Luettelo Euroopan suurimmista metropolialueista

text: Tämä on luettelo Euroopan suurimmista metropolialueista. Luettelossa on otettu huomioon myös kaksoiskaupungit jotka sijaitsevat kahden valtion alueella.


title: Reinin Lähetysseura

text: Reinin Lähetysseura oli saksalainen luterilainen lähetysseura. Se perustettiin, kun kolme saksalaista evankelista lähetysseuraa yhdistyi 23. syyskuuta 1828. Nämä olivat Elberfeldin, Barmenin ja Kölnin lähetysseurat. Vuonna 1971 tämä lähetysseura ja Bethelin Lähetysseura yhdistyivät saaden nimekseen Vereinte Evangelische Mission eli ‘yhdistynyt evankelinen lähetysseura’.


title: Reinin Lähetysseura

text: Suomen Lähetysseuran työn aloittaminen vuonna 1870 Ambomaalla nykyisessä Namibiassa tapahtui yhteistyössä Reinin Lähetysseuran kanssa.


title: Reinin Lähetysseura

text: Elberfeldin lähetysseuran perustivat Elberfeldin reformoidut ja luterilaiset papit vuonna 1799. Barmenin lähetysseura perustettiin Barmenissa 30. tammikuuta 1818. Se oli aluksi Baselin lähetysseuran haaraosasto. Tätä osastoa johti apupappi Wilhelm Leipoldt. Aluksi Barmenin lähetys ylläpiti lähetyskoulua, jonka jälkeen opintoja oli mahdollista jatkaa Baselissa. Vuonna 1825 Barmenin koulusta tuli itsenäinen seminaari. Kölnin ja Weselin lähetysseurat perustettiin vuonna 1822.


title: Reinin Lähetysseura

text: Vuonna 1828 Elberfeldin, Barmenin ja Kölnin lähetysseurat Preussin Reinin provinssissa yhdistyivät Reinin Lähetysseuraksi. Yhdistyminen tapahtui ”puolueettomalla maaperällä” Mettmannissa, seurakuntapastori Müllerin pappilassa. Samana vuonna tämä uusi lähetysseura lähetti ensimmäiset lähetyssaarnaajansa Etelä-Afrikkaan. Reinin Lähetyksellä oli hyvät suhteet Lontoon Lähetysseuraan, samoin kuin Hollannin Itä-Intian kauppakomppaniaan.


title: Reinin Lähetysseura

text: 1800-luvun ensimmäisellä puoliskolla perustettiin vielä Markin kreivikunnan (1831) ja Tecklenburg-Oberlingenin lähetysseurat, jotka kannattivat Reinin lähetystä. Myös 40 synodia keräsi rahaa sen toimintaa varten, näiden joukossa Ravensbergin Lähetys- ja avustusyhdistys, joka perustettiin 1913, samoin kuin Mettmannin, Wülfrathin ja sen ympäristön lähetysseura. Näiden seurojen lahjoituksilla rahoitettiin 117 lähetysaseman ja 683 sivuaseman, 839 koulun ja kahden sairaalan toimintaa ja kolmen klinikan. Sairaalat sijaitsivat Itä-Kiinan Tungkunissa ja Sumatran Pea Radjassa.


title: Reinin Lähetysseura

text: Tämän lisäksi Reinin lähetyksellä oli koulutuslaitokset sekä hallinto Barmenissa ja lähetyksen orpokodit Gütersloh’ssa (1880), Bad Kreuznachissa (1911) ja Mettmannissa (1893–1928) ja Kaiserswerthissä (vuodesta 1928 alkaen).


title: Reinin Lähetysseura

text: Reinin lähetyksen harteilla oli myös entisten lähetyssaarnaajien ja heidän perheenjäsentensä elättäminen, osittain niin, että nämä asuivat ns. Lähetystaloissa, joita oli mm. Mettmannissa.


title: Reinin Lähetysseura

text: Reinin lähetys perusti ensimmäisen lähetysasemansa Kapin koloniaan vuonna 1829. Sille annettiin nimeksi Wuppertal (samanniminen kaupunki perustettiin Saksaan vasta yli 100 vuotta myöhemmin). Sieltä käsin tämä lähetysseura ulotti toimintaansa pohjoiseen, alueille, joita eivät eurooppalaiset vielä olleet asuttaneet. Ne tultiin myöhemmin tuntemaan Saksan Lounais-Afrikkana. Alkuasukaskansat olivat usein sodassa keskenään, ja kun lähetyssaarnaajat yrittivät välittää rauhaa näiden välille, näiden kansojen hallitsijat alkoivat pitää lähetyssaarnaajia hyödyllisinä omien tavoitteittensa kannalta. Myöhemmin, herero- ja namakansojen kansanmurhan aikaan Reinin lähetyksen lähetyssaarnaajat yrittivät välittää rauhaa näiden kansojen ja saksalaisen siirtomaavallan välille.


title: Reinin Lähetysseura

text: Vuonna 1918 Saksa menetti siirtomaansa. Lähetystyö kuitenkin jatkui edelleen. Kun Reinin Lähetysseura vetäytyi Etelä-Afrikasta, sen jäljellä olleet lähetysasemat luovutettiin yhdelle Etelä-Afrikan reformoiduista kirkoista. Poikkeuksena oli Wupperthal, joka luovutettiin vuonna 1965 Määriläiselle Lähetysseuralle, joka tunnetaan myös Herrnhutilaisena lähetyksenä.


title: Reinin Lähetysseura

text: Reinin lähetyksen työtä jatkaa Namibiassa "Evangelical Lutheran Church in the Republic of Namibia".


title: Reinin Lähetysseura

text: Vuodesta 1887 lähtien Reinin lähetys teki työtä myös Uudessa Guineassa, joka tunnettiin tuolloin nimellä Keisari Wilhelmin maa. Myös katolinen kirkko aloitti lähetystyön siellä vuonna 1895. Reinin lähetyksen työ keskittyi lähinnä Astrolabe Bayn seutuun Madangin maakunnassa. Siellä sillä oli ennen ensimmäistä maailmansotaa noin tusinan verran kouluja, joissa oli noin 500 oppilasta. Vuonna 1913 miespuolisia lähetyssaarnaajia oli yhdeksän, ja lisäksi oli yksi käsityöläisveli sekä kahdeksan naispuolista lähetystyöntekijää. Heillä oli noin 100 käännynnäistä.


title: Reinin Lähetysseura

text: Neuendettelsaun Lähetysseura, joka oli aloittanut tuolla alueella työnsä vain vuotta aiemmin Finschhafenissa, oli paljon menestyksekkäämpi kuin Reinin lähetys. Viimeksi mainittu kärsi monia menetyksiä, etenkin ensimmäisinä vuosina: 20 lähetyssaarnaajaa kuoli; näistä kaksi kuoli paikallisten asukkaiden hyökkäyksissä.


title: Reinin Lähetysseura

text: Vuoteen 1913 mennessä Reinin lähetys oli lähettänyt lähetyssaarnaajia Kapmaalle, Lounais-Afrikkaan, Hollannin Itä-Intiaan (nykyiseen Indonesiaan) Borneon, Sumatran, Niasin saarille ja Mentawain saaristoon sekä Engganon saarelle, Kiinaan Kantonin maakuntaan sekä Saksan Uuteen Guineaan eli Keisari Wilhelmin maahan. Vuoden 1913 alussa lähetyssaarnaajia oli 207, joista pappeja 166 ja muissa ammateissa toimineita (lääkäreitä, opettajia, maanviljelijöitä) 19 sekä naimattomia naisia 22 sekä 154 lähetyssaarnaajien puolisoa, so. naisia.


title: Reinin Lähetysseura

text: Vuosien 1933 ja 1945 välillä niin sanottu Kolmas valtakunta aiheutti suuria ongelmia Reinin lähetykselle. Se piti etäisyyttä Saksan kristityt –nimiseen painostusjärjestöön eikä suostunut integroitumaan "Valtakunnankirkkoon". Sen sijaan se suuntautui Tunnustukselliseen kirkkoon. Jo toiseen maailmansotaan mennessä Reinin lähetyksen työ oli kärsinyt huomattavasti, ja Saksan romahdus sodassa tuotti lisää ongelmia.


title: Reinin Lähetysseura

text: Vuonna 1971 Reinin Lähetysseura ja Bethelin Lähetysseura yhdistyivät muodostaen Vereinte Evangelische Missionin eli ‘yhdistyneen evankelisen lähetysseuran’. Bethelin Lähetysseura oli vuodesta 1887 lähtien tehnyt työtä Dar es Salaamissa, nykyisessä Tansaniassa. Se on vuodesta 1996 lähtien kuulunut järjestöön nimeltä United Evangelical Mission (UEM), johon kuuluu 34 itsenäistä kirkkoa Afrikasta, Aasiasta ja Saksasta.


title: Reinin Lähetysseura

text: VEM:n arkistot ja museo sijaitsevat Saksan Wuppertalissa. Ne ovat avoinna yleisölle. Etnologinen museo remontoitiin vuonna 2013. Se sijaitsee teologisen seminaarin yhteydessä.


title: Reinin Lähetysseura

text: Museosäätiö myöntää apurahoja opintoja ja tutkimusta varten. Opintoapurahat ovat suuruudeltaan 500 euroa ja tutkimusapurahat 1000 euroa.


title: Reinin Lähetysseura

text: Alabarmenin hautausmaalla on erityinen osa, joka on varattu Reinin lähetyksen työntekijöitä varten.


title: Suomi eilen elokuvan silmin

text: Suomi eilen elokuvan silmin oli TV2:ssa 2000-luvun alussa lähetetty televisio-ohjelma, jossa näytettiin vanhoja suomalaisia lyhytelokuvia. Juontajana oli Tuomo Kaminen. Elokuvia ohjelmaan valikoi ainakin Sepi Niemi. Tuottaja oli Filmaattiset Oy.


title: Skogerveienin kalliopiirrokset

text: Kalliopiirrokset sijaitsevat Drammenin asuinalueella osoitteessa Skogerveien 3:ssa ja Skogerveien 8:ssa. Piirroskenttiä on ollut kolme, joista kahta kutsutaan kirjoituksissa kentäksi A ja B. Piirroskentät löytyivät vuonna 1930 ja niitä tutki ensimmäisenä E.S. Engelstad vuonna 1931. Kolmannen kentän löysi Karl Vibe Muller vuonna 1969, kun samaisella asuinalueella rakennettiin tietä. Kuviot kopioitiin ja piirrokset peitettiin maalla. Vain kenttä A, jossa on 9 piirrosta, on nykyään nähtävissä. Eroosion vähentämiseksi kuviot on suojattu katoksella ja ne on ympäröity kivetyksellä.


title: Skogerveienin kalliopiirrokset

text: Piirroskentät ovat aikoinaan sijainneet rinnakkain merenrannalla. Paikka on nykyään 59 metriä merenpinnan yläpuolella. Jääkauden jälkeisen maankohoamisen vuoksi meri on nykyään melko kaukana silloiselta rannalta. Kenttien korkeuden perusteella ne arvioidaan tehdyn 6000−4000 eaa..


title: Skogerveienin kalliopiirrokset

text: Kuvakentässä (A) on 9 piirrosta, jotka on korostettu maalaamalla uurteet punaisella maalilla. Pohjoisin kuvio esittää eläintä, jolla on häntä, neljä jalkaa ja sydänmerkki. Eläimen vartalo on nelikulmainen, 49 senttimetriä pitkä ja 40 cm leveä. Se katsoo etelään. Toinen on ihmishahmoinen kuvio, joka sijaitsee metrin verran länteen. Se on 28 cm pitkä. Tämän viereen on piirretty 49 cm pitkä ja 22 cm leveä kala, jonka ruodot on merkitty näkyviin. Kalan lähellä sijaitsee puolikuun muotoinen kaareva kuvio. Kalan ja kaaren lähellä sijaitsee 48 cm pitkä nelijalkainen ja puolisuunnikkaan muotoinen eläin, jolle on piirretty kaksi korvaa. Kuudes piirros sijaitsee puolen metrin etäisyydellä edellisistä. Se esittää 88 cm pitkää eläintä, jolla on pitkä kuono. Samassa kohdassa on toinenkin kala, jonka ruodot näkyvät selvästi. Sen viereen on sijoitettu koukkumainen kuvio ja siitä metrin päässä sijaitsee suurin valakala. Se esittää hammasvalasta, jonka pituus on 2,4 metriä pitkä ja 62 cm leveä. Valaan ruhoon on piirretty verkkomaisesti täyteviivoja, joiden merkitys on yleensäkin tuntematon.


title: Skogerveienin kalliopiirrokset

text: Pohjoisempana on toinen piirroskenttä, jota Engelstad merkitsi kirjaimella B. Se on haudattu Skogerveienin alle. Kolmas kenttä, joka sijaitsee pohjoisempana, on peitetty soralla ja se sijaitsee pihamaan alla. Kaiken kaikkiaan kuvakentissä on 46 piirroskuviota, joista 14 esittää peuraeläintä. Peuraeläimistä vähintään 12 on tunnistettu hirviksi. Muita eläimiä ovat kettu, kaksi hammasvalasta, vesilintu ja näiden lisäksi 11 pyyntivälinettä.


title: Vierivät kivet

text: Vierivät kivet oli 2000-luvun alussa Yle TV1-kanavalla lähetetty yli 50-vuotiaille tarkoitettu ohjelma. Sen toimittajat olivat Jaakko Kyläsalo, Risto Olavi Koskinen ja Kristiina Koivisto.


title: Vierivät kivet

text: "Vierivät kivet" tuli TV1:n ohjelmistoon vuonna 1999 lopetetun "Tiistaitiiman" tilalle.


title: Olli Viitasaari

text: Olli Viitasaari on Lempäälän entinen kunnanjohtaja. Vuonna 2014 hänet valittiin Pirkanmaan jätehuollon hallitukseen. Hän suhtautuu kriittisesti kuntaliitoksiin. Hän jäi eläkkeelle elokuun 2015 alusta.


title: Luettelo Amerikan suurimmista metropolialueista

text: Tämä on luettelo Amerikan suurimmista metropolialueista. Luettelossa on otettu huomioon myös kaksoiskaupungit, jotka sijaitsevat kahden valtion alueella – yleensä Kanadan ja Yhdysvaltojen tai Meksikon ja Yhdysvaltojen rajalla. Luettelossa on otettu huomioon Pohjois-, Etelä- ja Keski-Amerikan valtiot.


title: Flurotyyli

text: Flurotyyli eli bis(2,2,2-trifluorietyyli)eetteri (CHOF) on trifluorietanolin eetteri. Yhdiste muistuttaa rakenteeltaan huomattavasti nukutusaineina käytettyjä fluorattuja eettereitä, mutta on vaikutukseltaan stimulantti ja konvulsantti. Yhdistettä käytetään lähinnä eläinlääketieteellisissä tutkimuksissa.


title: Flurotyyli

text: Huoneenlämpötilassa flurotyyli on väritöntä nestemäistä ainetta. Se on veteen liukenematonta, mutta liukenee orgaanisiin liuottimiin kuten etanoliin.


title: Flurotyyli

text: Flurotyyli indusoi muun muassa ihmisille, rotille ja hamstereille hengitettynä epilepsian kaltaisia kohtauksia. Yhdisteen aiheuttamat kohtaukset ovat kloonisia (kouristuskohtaus) tai toonis-kloonisia (tajuttomuuskouristuskohtaus). Flurotyylin vaikutusmekanismi perustuu natriumkanavien avaamiseen ja GABA-reseptoreihin sitoutumiseen ja vaikutukset ovat samanlaisia esimerkiksi bikukulliinin kanssa. Flurotyyliä on käytetty aiheuttamaan kohtauksia koe-eläimille epilepsiatutkimuksia tehtäessä. Tätä varten tarvitaan erityinen ilmatiivis kammio. Aikaisemmin yhdistettä on käytetty myös ihmisillä sähköshokkihoidon sijasta, mutta tästä käytöstä on myöhemmin luovuttu.


title: Flurotyyli

text: Flurotyyliä valmistetaan kuumentamalla trifluorietanolin natriumsuolaa p-tolueenisulfonyylikloridin kanssa. Ensimmäisessä vaiheessa trifluorietanolin natriumsuola reagoi p-tolueenisulfonyylikloridin kanssa muodostaen 2,2,2-trifluorietyyli-p-tolueenisulfonaattia, joka reagoi toisen trifluorietanolin natriumsuolaekvivalentin kanssa muodostaen flurotyyliä.


title: Dead End (yhtye)

text: Dead End on japanilainen heavy metal/hard rock -yhtye, joka perustettiin Tokiossa vuonna 1984. Se oli yksi muutamista yhtyeistä, jotka esiintyivät kansainvälisesti Yhdysvalloissa 1980-luvulla. Alun perin Dead End lopetti toimintansa vuonna 1990, mutta yhtye yhdistyi uudelleen vuonna 2009 liki kahden vuosikymmenen jälkeen.


title: Dead End (yhtye)

text: Yhtye saavutti kotimaassaan vain rajallista menestystä.


title: Mejibray

text: MEJIBRAY on japanilainen visual kei -yhtye, jonka perusti Tsuzuku vuonna 2011. Alun perin MEJIBRAY alkoi sooloprojektista avustajien kanssa. MEJIBRAYsta tuli virallisesti bändi vasta parin kuukauden kuluttua ensimmäisen live-esiintymisen jälkeen, joka oli huhtikuussa vuonna 2011.


title: Mejibray

text: He julkaisivat ensimmäisen singlensä "KILLING ME" 24. elokuuta.


title: Mejibray

text: Seuraavaksi yhtye julkaisi "Silvers.exe" minialbumin joulukuussa.


Mejibray


title: David Poile

text: David Poile (s. 14. helmikuuta 1950 Toronto, Ontario, Kanada) on yhdysvaltalainen entinen jääkiekkoilija ja nykyinen Nashville Predatorsin toimitusjohtaja.


title: David Poile

text: Poile on toiminut GM:n virassa Nashvillessä vuodesta 1997 lähtien, ja on toistaiseksi seurahistorian ainoa GM. Vuosina 1982–1995 Poile toimi samassa virassa Washington Capitalsin organisaatiossa.


title: David Poile

text: Yhdysvaltain maajoukkueen managerina Poile on toiminut kaksissa MM-kilpailuissa sekä vuoden 2014 talviolympialaisissa. Lisäksi hän on ollut apulaismanagerina kolmissa MM-kilpailuissa ja vuoden 2010 talviolympialaisissa.


title: David Poile

text: Omalla peliurallaan Poile pelasi kolme ottelua AHL-farmiliigan Rochester Americansissa. Hänen pelipaikkansa oli keskushyökkääjä.


title: David Poile

text: Poilen isä, Bud Poile, oli entinen jääkiekkoilija, valmentaja ja GM. Hänet valittiin vuonna 1990 Hall of Fameen. Lisäksi hänen setänsä Don Poile pelasi 1950-luvulla 66 NHL-ottelua Detroit Red Wingsissä.


title: David Poile

text: Poile voitti vuonna 2001 Lester Patrick Trophyn merkittävästä jääkiekon hyväksi tehdystä työstä. Hänen isänsä oli voittanut kyseisen palkinnon 12 vuotta aiemmin.


title: Kapilbastun piirikunta

text: Kapilbastun piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.


title: Kapilbastun piirikunta

text: Kapilbastun piirikunta rajautuu etelässä ja lännessä Intian Uttar Pradeshin osavaltioon. Nepalin naapuripiirikuntia ovat Dang Deukhuri ja Argakhachi pohjoisessa sekä Rupandehi idässä.


title: Kapilbastun piirikunta

text: Vuonna 2011 Kapilbastun piirikunnan väkiluku oli 571 936 (481 976 as. vuonna 2001). Piirikunta on Nepalin väkirikkaimpia. Piirikunnan pinta-ala on 1 738 neliökilometriä ja väestötiheys 329 as./km. Hallinnollinen keskus on Kapilbastun kaupunki (myös muodossa Kapilvastu tai Kapilavastu; 30 428 as. 2011), jonka keskustaajama tunnetaan myös nimellä Taulihawa. Touko- ja joulukuussa 2014 piirikuntaan muodostettiin uusia kaupunkeja: Krishannagar, Shivaraj ja Buddhabatika.


title: Kapilbastun piirikunta

text: Luonnonmaantieteellisesti piirikunta ryhmitellään yleensä osaksi Nepalin Läntistä alankovyöhykettä, Teraita. Tarkemmassa jaottelussa piirikunnasta 86,8 % voidaan luokitella alempaan trooppiseen, 12,0 % ylempään trooppiseen ja 1,2 % subtrooppiseen kasvillisuusvyöhykkeeseen.


title: PA-järjestelmä

text: PA-järjestelmä (lyhenne sanoista "public address") on äänentoistojärjestelmä, jonka tarkoituksena on välittää ääntä esimerkiksi julkisissa tiloissa kuten liikenneterminaaleissa ja yleisötapahtumissa, kuten konserteissa.


title: PA-järjestelmä

text: PA-järjestelmällä voidaan toistaa joko reaaliaikaisesti tuotettua ääntä, esimerkiksi tilannetiedotus tai konserttiesitys, tai tallennettua ääntä, kuten tallennettua musiikkia tai tallennettuja tiedotteita.


title: PA-järjestelmä

text: Jos äänilähde on mikrofoni, mikrofonin sähköiseksi muuttama niin sanottu "mikrofonitasoinen" signaali vahvistetaan esivahvistimella niin sanotusti "linjatasoiseksi", jolloin sitä voidaan helpommin käsitellä. Esimerkiksi CD-soittimelta saadaan suoraan linjatasoista ääntä.


title: PA-järjestelmä

text: Linjatasoinen signaali ohjataan päätevahvistimille. Päätevahvistinten "kaiutintasoiseksi" vahvistama signaali ohjataan edelleen kaiuttimiin. Ammattikäyttöön tarkoitetut kaiuttimet jaetaan kahteen pääluokkaan käyttötarkoituksen perusteella: PA-kaiuttimet joita voi olla yksi tai useampi on tarkoitettu äänen toistamiseen yleisölle), monitorikaiutin äänen toistamiseen esiintyjille esiintymisen helpottamiseksi.


title: PA-järjestelmä

text: Lisälaitteita on monenlaisia, mutta ne kaikki eivät ole välttämättömiä.Yksinkertainen vaihtoehto PA-järjestelmäksi, jota voi hyödyntää esimerkiksi karaokessa:


title: PA-järjestelmä

text:
Kuhunkin alla olevista vaihtoehdoista voi periaatteessa käyttää esimerkiksi kahta eri mikrofonia, sähkökitaraa efektilaitteen kanssa ja kosketinsoittimia.
Miksereiden kanavamäärä voi vaihdella paljonkin 2-kanavaisesta studiomiksereiden kymmeniin kanaviin.Miksaajan toimena on säätää äänentasot sopiviksi, mutta sitä tehtävää voivat hoitaa myös esiintyjät mikäli he osaavat käyttää mikseriä.
Keskeisenä riskinä on mikrofonin säätäminen liian herkällä, jolloin ääni voi alkaa kiertää. Mitä kaikuisemmassa tilassa ääntä toistetaan, sitä suurempi riski akustiselle kierrolle on.


title: PA-järjestelmä

text: Siirretty artikkelista äänentoisto


title: Paksuvarret

text: Paksuvarret ("Graptopetalum") on maksaruohokasvien heimoon (Crassulaceae) kuuluva mehikasvisuku. Tieteellinen nimi on johdettu kreikankielen kirjavaa ja terälehteä tarkoittavista sanoista.


title: Paksuvarret

text: Paksuvarret ovat tavallisimmin monivuotisia kaljuja tai nystypintaisia ruohoja, harvoin pensaita. Varret ovat pystyjä, haaraisia tai haarattomia ja meheviä eli sukkulenttisia. Kukintovarret ovat yksivuotisia ja sijaitsevat lehtien hangoissa, nousevat lehtiruusukkeen yläpuolelle ja niissä on siellä täällä pienehköjä lehtiä. Lehdet ovat pysyviä, ruodittomia ja sijaitsevat tiheinä tyviruusukkeina vuorottaisesti. Lehtilavan muoto vaihtelee ja se on 2–10 cm pitkä, mehevä, tyveltään kannukseton, ehytlaitainen. Lavan reunaan asti ulottuvia suonia on tavallisesti useita.


title: Paksuvarret

text: Kukinto sijaitsee lehtihangassa ja on viuhkomainen. Kukat sijaitsevat perien päissä ja ovat pystyjä, 5-8-lukuisia. Verholehdet ovat enemmän tai vähemmän erikokoisia. Terälehdet ovat siirottavia tai keskeltä hieman taipuneita, tyveltään yhteen kasvaneita, enimmäkseen vaaleankeltaisia ja kärkiosastaan pilkullisia ja punajuovaisia. Mesiäiset ovat viuhkamaisia. Heteitä on tavallisesti kaksi kertaa enemmän kuin verholehtiä, joskus yhtä monta. Palhot kiinnittyvät teriön tyveen. Emilehdet ovat pystyjä ja tyvestään yhtyneitä, ja sikiäimen tyvi on kuroutunut; vartalot ovat pituudeltaan ainakin puolet sikiänten pituudesta. Hedelmät ovat enimmäkseen pystyjä. Siemenet ovat kapean munamaisia, hienouurteisia ja nystypintaisia.


title: Paksuvarret

text: Paksuvarret ovat kotoisin Yhdysvaltain Arizonasta ja Meksikosta.


title: Paksuvarret

text: Paksuvarsien suku on läheinen muun muassa mehiruusukkeille ("Echeveria") ja suvulle "Villadia". Sukuun kuuluu 12 lajia.


title: Paksuvarret

text: Lajeja:


title: Arghakhanchin piirikunta

text: Arghakhanchin piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.


title: Arghakhanchin piirikunta

text: Arghakhanchin piirikunta rajautuu lännessä Dang Deukhurin ja Pyuthanin, pohjoisessa Gulmin, idässä Palpan sekä etelässä Rupandehin ja Kapilbastun piirikuntaan.


title: Arghakhanchin piirikunta

text: Vuonna 2011 Arghakhanchin piirikunnan väkiluku oli 197 632 (208 391 as. vuonna 2001). Piirikunta on Nepalin väkirikkaimpia. Piirikunnan pinta-ala on 1 193 neliökilometriä ja väestötiheys 166 as./km. Vuonna 2011 piirikunnassa ei ollut yhtään kaupunkia. Hallinnollisessa vastuussa oli Sandhikharakan kyläkehityskomitea (13 825 as. 2011). Toukokuussa 2014 Sandhikharkasta tehtiin piirikunnan ensimmäinen kaupunki.


title: Arghakhanchin piirikunta

text: Luonnonmaantieteellisesti piirikunta ryhmitellään yleensä osaksi Nepalin Läntistä kumpuvyöhykettä. Tarkemmassa jaottelussa piirikunnasta 0,2 % voidaan luokitella alempaan trooppiseen, 50,5 % ylempään trooppiseen, 49,1  % subtrooppiseen ja 0,2 % lauhkeaan kasvillisuusvyöhykkeeseen.


title: Gulmin piirikunta

text: Gulmin piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Lumbinin vyöhykkeellä.


title: Gulmin piirikunta

text: Gulmin piirikunnan naapureina ovat Nepalin piirikunnista etelässä Palpa ja Arghakhanchi, lännessä Pyuthan, pohjoisessa Baglung ja Parbati sekä idässä Syangjan piirikunta.


title: Gulmin piirikunta

text: Vuonna 2011 Gulmin piirikunnan väkiluku oli 280 160 (296 654 as. vuonna 2001). Piirikunta on Nepalin väkirikkaimpia. Piirikunnan pinta-ala on 1 149 neliökilometriä ja väestötiheys 244 as./km. Vuonna 2011 piirikunnassa ei ollut kaupunkeja. Hallinnollinen keskuksena toimi tuolloin Tamghasin kyläkehityskomitea (14 845 as. 2011). Toukokuussa 2014 piirikuntaan muodostettiin sen ensimmäinen kaupunki, nimeltään Resunga.


title: Gulmin piirikunta

text: Luonnonmaantieteellisesti piirikunta ryhmitellään yleensä osaksi Nepalin Läntistä kumpuvyöhykettä. Tarkemmassa jaottelussa piirikunnasta 23,5 % voidaan luokitella ylempään trooppiseen, 71,9 % subtrooppiseen ja 4,6 % lauhkeaan kasvillisuusvyöhykkeeseen sekä 0,0 % (hieman, muttei yhtä kymmenesosaprosenttia) vesistöön kuuluvaksi.


title: Club Life Volume Four – New York City

text: Club Life Volume Four – New York City on Tiëston miksauskokoelma-albumi ja sen ilmestymispäivä oli 18. toukokuuta 2015.


title: Enfluraani

text: Enfluraani ("Efrane") on eräs kaasu, jota on käytetty anestesia-aineena lääketieteellisissä nukutuksissa. Enfluraani on halogenoitu eetteri. Enfluraani ei ole enää aktiivisessa lääkityskäytössä, sillä se omaa vakavia haittavaikutuksia, kuten aivosähkökäyrän muutoksia.


title: Enfluraani

text: Nukutuskaasu kehiteltiin vuonna 1963, ja otettiin ensi kertaa käyttöön 1966. Se oli yleisesti anestesiakäytössä vielä 1980-luvulle saakka. Enfluraanin käyttöönottoon oli vaikuttanut sellainen seikka, ettei se ollut herkästi syttyvää ja räjähtävää - toisin kuten esimerkiksi eetteri.


title: Enfluraani

text: Enfluraani on normaaliolosuhteissa olomuodoltaan väritöntä nestettä, jolla on tunnusomainen haju. Sen kemiallinen kaava on CHClFO. Enfluraanin moolimassa on 184,49 g/mol, kiehumispiste 56,5 °C, suhteellinen tiheys 1,52 g/cm (vesi = 1,0 g/cm) ja CAS-numero 13838-16-9. Yhdiste liukenee huonosti veteen.


title: Raissa Feudjio

text: Raissa Feudjio (s. 29. lokakuuta 1995) on kamerunilainen jalkapalloilija, joka kaudella 2017 edustaa Naisten Liigassa pelaavaa Åland Unitedia. Hän on pelannut Kamerunin naisten jalkapallomaajoukkueessa ja oli mukana myös vuoden 2012 Lontoon olympialaisissa.


title: Luettelo Pohjoismaiden suurimmista metropolialueista

text: Tämä on luettelo Pohjoismaiden suurimmista agglomeraatioista.


title: Keskilännen kehitysalue

text: Keskilännen kehitysalue () on yksi Nepalin viidestä kehitysalueesta. Se rajautuu pohjoisessa Kiinan Tiibetin autonomiseen alueeseen. Idässä naapurina on Nepalin Läntinen kehitysalue, etelässä Intian Uttar Pradeshin osavaltio ja lännessä Nepalin Kaukolännen kehitysalue.


title: Keskilännen kehitysalue

text: Keskilännen kehitysalueen pinta-ala on 42 378 neliökilometriä ja väkiluku 3,55 miljoonaa (2011). Alueen hallinnollinen keskus on Birendranagar.


title: Keskilännen kehitysalue

text: Kehitysalue jakautuu varten 15:een paikallishallinnolliseen piirikuntaan, jotka voidaan luonnonolojensa ja kasvillisuuden perusteella ryhmitellä kolmeen ekologiseen vyöhykkeeseen (etelästä pohjoiseen):


title: Keskilännen kehitysalue

text: Aluehallintoa varten keskilännen kehitysalueen piirikunnat voidaan ryhmitellä kolmeen vyöhykkeeseen:


title: Kaukolännen kehitysalue

text: Kaukolännen kehitysalue () on yksi Nepalin viidestä kehitysalueesta. Se rajautuu pohjoisessa Kiinan Tiibetin autonomiseen alueeseen. Idässä naapurina on Nepalin Keskilännen kehitysalue, etelässä Intian Uttar Pradeshin ja lännessä Intian Uttarakhandin osavaltioon.


title: Kaukolännen kehitysalue

text: Kaukolännen kehitysalueen pinta-ala on 19 539 neliökilometriä ja väkiluku 2,55 miljoonaa ihmistä (2011). Alueen hallinnollinen keskus on Dipayal Silgadhi.


title: Kaukolännen kehitysalue

text: Kehitysalue jakautuu paikallishallintoa varten 9 piirikuntaan, jotka voidaan luonnonolojensa ja kasvillisuuden perusteella ryhmitellä kolmeen ekologiseen vyöhykkeeseen (etelästä pohjoiseen):


title: Kaukolännen kehitysalue

text: Aluehallintoa varten Kaukolännen kehitysalueen piirikunnat voidaan ryhmitellä kahteen vyöhykkeeseen:


title: Läntinen kehitysalue

text: Läntinen kehitysalue () on yksi Nepalin viidestä kehitysalueesta. Se rajautuu pohjoisessa Kiinan Tiibetin autonomiseen alueeseen. Idässä naapurina on Nepalin Keskinen kehitysalue, etelässä Intian Biharin ja Uttar Pradeshin osavaltiot ja lännessä Nepalin Keskilännen kehitysalue.


title: Läntinen kehitysalue

text: Läntisen kehitysalueen pinta-ala on 29 398 neliökilometriä ja väkiluku 4,93 miljoonaa ihmistä (2011). Alueen hallinnollinen keskus on Pokhara.


title: Läntinen kehitysalue

text: Kehitysalue jakautuu paikallishallintoa varten 16 piirikuntaan, jotka voidaan luonnonolojensa perusteella ryhmitellä kolmeen ekologiseen vyöhykkeeseen (etelästä pohjoiseen):


title: Läntinen kehitysalue

text: Aluehallintoa varten Läntisen kehitysalueen piirikunnat voidaan ryhmitellä kolmeen vyöhykkeeseen:


title: Keskinen kehitysalue

text: Keskinen kehitysalue () on yksi Nepalin viidestä kehitysalueesta. Se rajautuu pohjoisessa Kiinan Tiibetin autonomiseen alueeseen. Idässä naapurina on Nepalin Itäinen kehitysalue, etelässä Intian Biharin osavaltio ja lännessä Nepalin Läntinen kehitysalue.


title: Keskinen kehitysalue

text: Keskisen kehitysalueen pinta-ala on 27 410 neliökilometriä ja väkiluku 9,66 miljoonaa ihmistä (2011). Alueen hallinnollinen keskus on Kathmandu.


title: Keskinen kehitysalue

text: Kehitysalue jakautuu paikallishallintoa varten 19 piirikuntaan, jotka voidaan luonnonolojensa perusteella ryhmitellä kolmeen ekologiseen vyöhykkeeseen (etelästä pohjoiseen):


title: Keskinen kehitysalue

text: Aluehallintoa varten Keskisen kehitysalueen piirikunnat voidaan ryhmitellä kolmeen vyöhykkeeseen:


title: Itäinen kehitysalue

text: Itäinen kehitysalue () on yksi Nepalin viidestä kehitysalueesta. Se sijaitsee Nepalin itäosassa rajautuen pohjoisessa Kiinan Tiibetin autonomiseen alueeseen. Idässä ja etelässä naapureina ovat Intian Sikkimin, Länsi-Bengalin ja Biharin osavaltiot ja lännessä Nepalin Keskinen kehitysalue.


title: Itäinen kehitysalue

text: Kehitysalueen pinta-ala on 28 456 neliökilometriä ja väkiluku 5,81 miljoonaa ihmistä (2011). Alueen hallinnollinen keskus on Dhankuta.


title: Itäinen kehitysalue

text: Kehitysalue jakautuu paikallishallintoa varten 16 piirikuntaan, jotka voidaan luonnonolojensa perusteella ryhmitellä kolmeen ekologiseen vyöhykkeeseen:


title: Itäinen kehitysalue

text: Aluehallintoa varten Itäisen kehitysalueen piirikunnat voidaan ryhmitellä kolmeen vyöhykkeeseen (idästä länteen):


title: Tiketi Tok

text: Tiketi Tok (, ) on The Foundationin (osa Zodiak Media Groupia) ja FunnyFlux Entertainmentin tuottama eteläkorealais-isobritannialainen televisiosarja, jonka on luonut Jung Gil-hoon. "Tiketi Tok" alkoi EBS-kanavalla vuonna 2012. Suomessa Yle TV2 alkoi esittää sarjaa vuonna 2012.


title: HMS Nynäshamn (T132)

text: HMS Nynäshamn (runkonumerot T132 ja R132) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.


title: HMS Nynäshamn (T132)

text: Alus tilattiin Karlskronan laivastontelakalta. Alus laskettiin vesille 24. huhtikuuta 1973. Alus liitettiin laivastoon viisi kuukautta myöhemmin 28. syyskuuta.


title: HMS Nynäshamn (T132)

text: Alus poistettiin palveluksesta 2003.


title: HMS Norrtälje (T133)

text: HMS Norrtälje (runkonumerot T133 ja R133) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.


title: HMS Norrtälje (T133)

text: Alus tilattiin Karlskronan laivastontelakalta. Alus laskettiin vesille 18. syyskuuta 1973. Alus liitettiin laivastoon viisi kuukautta myöhemmin 1. helmikuuta 1974.


title: HMS Norrtälje (T133)

text: Alus poistettiin palveluksesta 11. marraskuuta 1998.


title: NHL 16

text: NHL 16 on EA Canadan kehittämä ja EA Sportsin julkaisema jääkiekkoaiheinen urheilupeli, joka julkaistiin syyskuussa 2015. Peli julkaistiin ainoastaan PlayStation 4- ja Xbox One -konsoleille, mutta pelistä julkaistiin Legacy-versio Xbox 360- ja Playstation 3 -konsoleille. Kansikuvassa esiintyy Chicago Blackhawksin pelaaja Jonathan Toews. Alun perin kansikuvassa piti esiintyä sekä Jonathan Toews että Patrick Kane, mutta Kaneen kohdistuneisiin rikosepäilyihin vedoten EA Sports poisti Kanen koko kansikuvasta. Pelin selostajina toimivat televisiokanava NBC:n oikeat selostajat Mike Emrick ja Eddie Olczyk. Kentän laidalla toimittajana on NBC:n Ray Ferraro.


title: NHL 16

text: Pelistä julkaistiin Suomessa "NHL 16 Nuoret Leijonat Limited Edition" niminen keräilyversio nuorten MM-kisojen 2016 kunniaksi, keräilyversio julkaistiin ainoastaan Xbox Onelle.


title: HMS Varberg (T134)

text: HMS Varberg (runkonumerot T134 ja R134) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.


title: HMS Varberg (T134)

text: Alus tilattiin Karlskronan laivastontelakalta. Alus laskettiin vesille 2. helmikuuta 1974. Alus liitettiin laivastoon neljä kuukautta myöhemmin 14. kesäkuuta.


title: HMS Varberg (T134)

text: Alus poistettiin palveluksesta 5. marraskuuta 1998.


title: HMS Västerås (T135)

text: HMS Västerås (runkonumerot T135 ja R135) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.


title: HMS Västerås (T135)

text: Alus tilattiin Karlskronan laivastontelakalta. Alus laskettiin vesille 15. toukokuuta 1974. Alus liitettiin laivastoon viisi kuukautta myöhemmin 25. lokakuuta.


title: HMS Västerås (T135)


title: HMS Västervik (T136)

text: HMS Västervik (runkonumerot T136 ja R136) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.


title: HMS Västervik (T136)

text: Alus tilattiin Karlskronan laivastontelakalta. Alus laskettiin vesille 2. syyskuuta 1974. Alus liitettiin laivastoon neljä kuukautta myöhemmin 15. tammikuuta 1975.


title: HMS Västervik (T136)


title: HMS Umeå (T137)

text: HMS Umeå (runkonumerot T137 ja R137) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.


title: HMS Umeå (T137)

text: Alus tilattiin Karlskronan laivastontelakalta. Alus laskettiin vesille 15. tammikuuta 1975. Alus liitettiin laivastoon neljä kuukautta myöhemmin 15. toukokuuta.


title: HMS Umeå (T137)


title: HMS Piteå (T138)

text: HMS Piteå (runkonumerot T138 ja R138) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.


title: HMS Piteå (T138)

text: Alus tilattiin Karlskronan laivastontelakalta. Alus laskettiin vesille 12. toukokuuta 1975. Alus liitettiin laivastoon neljä kuukautta myöhemmin 12. syyskuuta.


title: HMS Piteå (T138)

text: Alus poistettiin palveluksesta 2003.


title: Jälkikaiku

text: Jälkikaiku on akustinen ilmiö, joka syntyy sarjasta kaikuja. Ilmiö tunnetaan äänitekniikassa paremmin englanninkielisellä nimellään reverb tai reverberation.


title: Jälkikaiku

text: Oikealla olevissa kuvissa on kuvattu äänilähde, eli tässä tapauksessa kaiutin, ylhäällä keltaisella ja kuulija alhaalla punaisella.


title: Jälkikaiku

text: Ääni etenee ylemmässä, yksinkertaistetussa periaatekuvassa (kuva 1) suoraan kaiuttimesta kuulijan korviin äänen nopeudella. Millisekunteja myöhemmin saapuu kuulijan korviin ensimmäinen kaiku, joka on äänen heijastuma seinästä. Millisekunteja tämän jälkeen korviin saapuu kahden seinän kautta heijastunut ääni. Tämä millisekuntien viivästymä aiheutuu siitä, että seinistä heijastunut kaikuääni kulkee pidemmän matkan kuin suoraan tuleva ääni.


title: Jälkikaiku

text: Alempi kuva (kuva 2) vastaa paremmin todellisuutta. Ääni etenee pallomaisina aaltoina kaikkiin suuntiin ja heijastuu seinistä uudelleen ja uudelleen, hiljalleen vaimentuen. Tätä hiljalleen vaientuvaa kaikujen sarjaa nimitetään jälkikaiuksi.


title: Jälkikaiku

text: Jälkikaiun määrä riippuu tilasta ja sen pintamateriaaleista. Kovat kiviseinät kaikuvat voimakkaasti, ja ääni tilassa ei lopu siihen, kun äänilähde vaimenee, vaan seinistä kaikuvat jälkikaiut vaimenevat hiljalleen asteittain. Aikaa, joka kuluu äänilähteen vaimenemisesta jälkikaiun vaimenemiseen 60 desibelillä, kutsutaan jälkikaiunta-ajaksi (RT60 eli reverb time).


title: Jälkikaiku

text: Tilojen suunnittelussa tulee ottaa huomioon jälkikaiun kaltaiset akustiset ilmiöt. Liiallinen jälkikaiku tekee äänestä puuromaista hälyä, äänenvoimakkuus kasvaa, mutta äänistä ei saa selvää. Sopiva kaiku sen sijaan vahvistaa usein ääntä miellyttävästi, ja esimerkiksi kivikirkkojen akustiikassa on tyypillisesti voimakas jälkikaiku, joka antaa äänelle mahtipontisuutta. Suurten konserttisalien akustiikassa liiallista kaikua pyritään välttämään, mutta tiloihin pyritään saamaan hallittua kaikua, jolloin ääni kantaa paremmin isossa tilassa, kuitenkaan sotkeutumatta häiritsevien jälkikaikujen sekamelskassa. Konserttisalien akustoinnissa käytetään usein kulmikkaita, puupintaisia seinä- ja kattoelementtejä sopivan kaiku- ja jälkikaikuyhdistelmän aikaansaamiseksi.


title: Jälkikaiku

text: Musiikissa jälkikaikua luodaan ääneen keinotekoisesti elektronisella ääniprosessoinnilla. Säädettävää jälkikaikua käytetään niin soitinten kuin laulunkin äänentoistossa, ja säädettävä jälkikaikuefekti löytyy esimerkiksi suuresta osasta sähkökitaravahvistimia.


title: HMS Luleå (T139)

text: HMS Luleå (runkonumerot T139 ja R139) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.


title: HMS Luleå (T139)

text: Alus tilattiin Karlskronan laivastontelakalta. Alus laskettiin vesille 19. elokuuta 1975. Alus liitettiin laivastoon neljä kuukautta myöhemmin 28. marraskuuta.


title: HMS Luleå (T139)

text: Alus on poistettu palveluksesta.


title: HMS Halmstad (T140)

text: HMS Halmstad (runkonumerot T140 ja R140) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.


title: HMS Halmstad (T140)

text: Alus tilattiin Karlskronan laivastontelakalta. Alus laskettiin vesille 17. lokakuuta 1975. Alus liitettiin laivastoon kuusi kuukautta myöhemmin 9. huhtikuuta 1976.


title: HMS Halmstad (T140)

text: Alus on poistettu palveluksesta.


title: HMS Strömstad (T141)

text: HMS Strömstad (runkonumerot T141 ja R141) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.


title: HMS Strömstad (T141)

text: Alus tilattiin Karlskronan laivastontelakalta. Alus laskettiin vesille 26. huhtikuuta 1976. Alus liitettiin laivastoon viisi kuukautta myöhemmin 24. syyskuuta.


title: HMS Strömstad (T141)

text: Alus on poistettu palveluksesta 5. marraskuuta 1998.


title: HMS Ystad (T142)

text: HMS Ystad (runkonumerot T142 ja R142) oli Ruotsin laivaston Norrköping-luokan torpedovene, joka myöhemmin muutettiin ohjusveneeksi.


title: HMS Ystad (T142)

text: Alus tilattiin Karlskronan laivastontelakalta. Alus laskettiin vesille 3. syyskuuta 1976. Alus liitettiin laivastoon kolme kuukautta myöhemmin 10. joulukuuta.


title: HMS Ystad (T142)

text: Alus on poistettu palveluksesta 1. syyskuuta 2005.


title: Stuart Davis

text: Stuart Davis (1894–1964). oli yhdysvaltalainen modernismin kauden taidemaalari. Vuonna 1932 New Yorkiin valmistuneet Radio City -rakennuksen seinämaalaukset tekivät hänet laajalti tunnetuksi.


title: Stuart Davis

text: Davis perehtyi maalaustaiteeseen Robert Henrin ohjauksessa ja noudatti aluksi realistista tyyliä. 1920-luvulla hän siirtyi abstraktisuuteen, jossa hän rinnasti abstrakteja muotoja realistisiin esineisiin, kuten esimerkiksi savukerasioihin. Pariisin matka vuosina 1928–1929 vahvisti hänen linjaansa, jossa näkyi selvästi jazz-vaikutteinen työskentelytapa. Voimakkaat värit ja muodot korostuivat hänen 1940-luvun kuvissaan, ja 1950-luvulla työt kasvoivat kookkaiksi ja iskeviksi. Näissä töissä hän kuvasi kulutusyhteiskuntaa jo ennen Andy Warholin esilletuloa.


title: Stuart Davis

text: Kuusi Stuart Davisin maalausta vuosilta 1939-1951 oli esillä Helsingin Taidehallissa tammikuussa 1954 järjestetyssä yhdysvaltalaisen taiteen kiertonäyttelyssä.


title: Tannaiitit

text: Tannaiitit (< aramean "teni/tena", 'opettaa') olivat Mišnaa kommentoineita rabbeja, jotka vaikuttivat vuosina 10–220. Tannaiittien ansiosta juutalainen suullisen lain perinne kehittyi Palestiinassa tarkkaan muotoiltujen ja järjesteltyjen lakien verkostoksi juuri ennen sen kodifiointia. Tannaiittien kausi jaetaan viiteen tai kuuteen sukupolveen. Ensimmäiset tannaiitit olivat Shammain ja Hillelin oppilaita, ja viimeiset Judah ha-Nasin aikalaisia. Tannaiitteja seurasivat amoraiitit, Gemaran kommentoijat.


title: Amoraiitit

text: Amoraiitit ('selittäjät/tulkkaajat') olivat Gemaraa kommentoineita rabbeja, jotka vaikuttivat vuosina 200–500 Babyloniassa. Alun perin nimensä mukaisesti Mišnan selittäjistä ja tulkkaajista, amoraiiteista tuli Mišnan itsenäisiä kommentoijia ja opettajia, mutta heitä kutsuttiin edelleen tulkeiksi. Aluksi amoraiitit muodostivat lähinnä pieniä epämuodollisia opintopiirejä mestarirabbiensa opissa, mutta myöhemmin, Talmudin kirjoittamisen aikoihin, he luultavasti kokoontuivat myös suurempina ryhminä Babylonian suurissa ješivoissa. Gemaran kuvausten mukaan amoraiitit kävivät Gemaraan kirjattuja keskustelujaan joskus myös yksityiskodeissa, opintohuoneissa, kokoontumistiloissa ja kouluissa.


title: Harley Earl

text: Harley Earl (1893–1969) oli yhdysvaltalainen teollinen muotoilija, joka sai mainetta erityisesti autonkorien tuotantomenetelmien kehittäjänä. Hänen kuuluisimmat työnsä ovat General Motorsin automallit vuoden 1927 la Salle ja vuoden 1937 Buick Y-Job.


title: Harley Earl

text: Earl oli syntyisin perheestä, joka valmisti käsityönä autonrunkoja. Yritys myytiin Cadillacille. Tämän jälkeen Earl kehitti menetelmän autonkorien muotoilemiseen. Hänet pyydettiin vuonna 1925 General Motorsin palvelukseen, jossa hänen tunnetuimmat työnsä syntyivät yhtiön muotoilujohtajan roolissa. Muotoilutyön ohessa Earl kehitti esimerkiksi kaksivärimaalin ja kromipinnoitteen tuotantomenetelmän.


title: Tosefta

text: Tosefta on juutalaisen suullisen lain kokoelma, jonka tekstejä ei ole otettu Mišnaan vaan joka täydentää sitä. Se on hepreankielinen, toimitettu Israelissa Mišnan toimitustyön jälkeen, monelta osin identtinen Mišnan kanssa, ja siinä on samojen tannaiittien kommentteja kuin Mišnassakin. Tosefta on kuitenkin yli kolme kertaa Mišnaa laajempi, ja sen osat ovat eri järjestyksessä.


title: Narratiivinen psykologia

text:
Narratiivisessa psykologiassa ihminen on olemassa narratiiveina eli kertomuksina. Ihminen luo eläessään kertomuksia samalla selittäen ja tulkiten toimintaansa.
Jerome Bruner (1990) jakoi narratiivisen psykologian paradigmaattiseen eli luokittelevaan, ja narratiiviseen tietämiseen. Narratiivinen tietäminen on eri aikoina tapahtuneiden tapahtumien yhdistämistä kertomuksien avulla.


title: Narratiivinen psykologia

text: On kuitenkin huomattava, että kertomuksien on oltava johdonmukaisia; niillä tulee olla juoni.


title: Kanchanpurin piirikunta

text: Kanchanpurin piirikunta () on yksi Nepalin 75 piirikunnasta. Se sijaitsee Nepalin Kaukolännen kehitysalueen Mahakalin vyöhykkeen eteläosassa. Piirikunta rajoittuu etelässä Intian Uttar Pradeshin ja lännessä Uttarakhandin osavaltioon. Pohjoisessa naapurina on Dadeldhudan ja idässä Kailalin piirikunta.


title: Kanchanpurin piirikunta

text: Kanchanpurin piirikunnassa asui vuonna 2011 yhteensä 451 248 henkeä (377 899 as. vuonna 2001). Piirikunnan pinta-ala on 1 610 neliökilometriä ja väestötiheys 280 as./km. Hallinnollinen keskus on Mahendranagar (104 599 as., 2011), joka sijaitsee linnuntietä 520 kilometriä Kathmandusta länsiluoteeseen. Toukokuussa 2014 piirikuntaan muodostettiin kaksi uutta kaupunkia - Belauri ja Punarwas - ja joulukuussa muodostettiin vielä toiset kaksi: Dodharaa-Chandai ja Jhalari-Pipaladi.


title: Kanchanpurin piirikunta

text: Luonnonmaantieteellisesti piirikunta ryhmitellään yleensä Nepalin Kaukolännen Teraille eli alankovyöhykkeeseen kuuluvaksi. Tarkemmassa jaottelussa piirikunnasta 85,2 % voidaan luokitella alempaan trooppiseen, 13,0 % ylempään trooppiseen ja 1,8 % subtrooppiseen kasvillisuusvyöhykkeeseen kuuluvaksi.


title: Eion Bailey

text: Eion Francis Hamilton Bailey (s. 8. kesäkuuta 1976 Santa Ynez, Kalifornia, Yhdysvallat), on yhdysvaltalainen näyttelijä, joka tunnetaan muun muassa rooleistaan televisiosarjoissa "Taistelutoverit", "Teho-osasto" ja "Olipa kerran".


title: Piper Curda

text: Piper Joy Curda (s. 16. elokuuta 1997 Tallahassee, Florida) on yhdysvaltalainen näyttelijä ja laulaja. Hän on tullut tunnetuksi pääroolista Disney Channelin tilannekomediasarjassa "Se en ollut minä" ("I Didn't Do It") sekä sivurooleista saman kanavan sarjoissa "A.N.T. Farm" ja "Liv ja Maddie".


title: Piper Curda

text: Hän aloitti esiintymisen nuorena ja 12-vuotiaana näytteli Roly-Polya Broadwayn kiertuemusikaalissa "101 dalmatialaista". Curdan näyttelijänura alkoi rooleista tv-sarjoissa "" ja "Totuuden anatomia".


title: Piper Curda

text: Curdalla on neljä sisarusta: Riley, Major, Glory ja Saylor. Hän syntyi Floridan Tallahasseessa ja kasvoi Chicagossa. Yhdessä isosiskonsa Rileyn kanssa hän esiintyi ensimmäisen kerran musikaalissa "Kuningas ja minä".


title: Lennartti Pohjanheimo

text: Otto Lennartti Pohjanheimo, nimi vuoteen 1907 "Otto Lennart Qvickström" (17. syyskuuta 1875 Simo – 5. maaliskuuta 1951 Helsinki) oli suomalainen everstiluutnantti, asianajaja ja muun muassa vanhoja aseita kerännyt keräilijä. Hän oli myös fennomaani, 1920- ja 1930-luvun oikeistoradikaali ja raittiusliikkeen kannattaja. Pohjanheimo toimi upseerina sekä tsaari-Venäjän että itsenäisen Suomen armeijassa.


title: Lennartti Pohjanheimo

text: Pohjanheimon vanhemmat olivat sahanomistaja, merikapteeni Otto Frithiof Abelsson Pohjanheimo, ent. Qvickström (1837–1917) ja Maria Sofia Akola (s. 1843). Hän pääsi ylioppilaaksi 1894 Oulun ruotsalaisesta lyseosta, kävi Aleksanterin sotakoulun Moskovassa ja suoritti tykistöupseerin tutkinnon Moskovassa 1898. Hän palveli sitten jonkin aikaa Venäjän armeijassa Kaunasissa ja Viipurissa mutta siirtyi jo 1900-luvun alussa reserviin. Pohjanheimo opiskeli sittemmin Helsingin yliopistossa ja suoritti ylemmän hallintotutkinnon 1904 ja yleisen oikeustutkinnon 1910. Hän sai varatuomarin arvon 1912.


title: Lennartti Pohjanheimo

text: Pohjanheimo toimi senaatin ylimääräisenä kopistina vuodesta 1904 alkaen ja oli sitten valtiosihteerinviraston toimitussihteerinä ja sittemmin reistraattorina 1906–1908. Pohjanheimolla oli oma asianajotoimisto Helsingissä vuodesta 1910 alkaen. Hän osallistui ensimmäiseen maailmansotaan Venäjän armeijassa palvellen Viaporin linnoituksessa aina syksyyn 1917 saakka. Lokakuun vallankumouksen jälkeen Pohjanheimo pakeni aluksi Ruotsiin mutta palasi sitten Suomeen ja osallistui valkoisten puolella tykistöupseerina Suomen sisällissotaan. Pohjanheimosta tuli Suomen armeijan everstiluutnantti 1919. Pohjanheimo joutui kuitenkin eroamaan Suomen armeijasta 1920-luvun alkupuolella kun hän oli raittiusliikkeen kannattajana arvostellut eräässä lehtikirjoituksessaan nimiltä mainiten upseerikollegoitaan juopottelusta. Hänellä oli ollut myös erimielisyyksiä ruotsinkielisten ja jääkäritaustaisten upseerien kanssa ja Pohjanheimon mukaan Suomeen armeijaa uhkasivat ruotsinkieliset epäkansalliset ainekset ja juoppous. Näihin aikoihin Pohjanheimo tuomittiin myös vuodeksi vankeuteen siveellisyys- ja kunnianloukkausrikkeestä sen jälkeen kun hänen vaimonsa oli haastanut hänet oikeuteen salavuoteudesta ottotyttären kanssa.


title: Lennartti Pohjanheimo

text: Erottuaan armeijasta Pohjanheimo perusti 1920-luvulla oman asianajotoimiston. Hän oli suurin osakkeenomistaja "Sanomalehti Suomalainen"-kustannusyhtiössä joka julkaisi jyrkkää aitosuomalaisuutta edustanutta aikakauslehteä Suomalainen-vuosina 1931–1944. Lehti ilmestyi jo sitä ennen nimellä Helsingin Lehti 1926–1928 ja nimellä Nouseva Suomi 1928–1931.


title: Lennartti Pohjanheimo

text: Pohjanheimo oli 1920-luvun lopulla mukana oikeistoradikaalien toiminnassa ja oli mukana perustamassa marraskuussa 1928 yhdessä insinööri Niilo Rauvalan ja toimittaja Pertti Uotilan kanssa Suomalainen Kansanpuolue-nimistä kommunismin vastaista ja kiihkeän suomalaisuusmielistä puoluetta. Puolueen viralliseksi äänenkannattajaksi tuli Pohjanheimon julkaisema Nouseva Suomi-lehti. Lyhyen toimintansa aikana puolue vaati muun muassa leijonan korvaamista karhulla Suomen vaakunassa ja pääkaupungin nimen muuttamista Sampolaksi. Jo helmikuun alussa 1929 puolueen toimintaa päätettiin jatkaa kommunisminvastaisen ja aitosuomalaisen Lalli-liiton nimissä jonka puheenjohtajana oli Rauvala ja toiminnan rahoittajana Pohjanheimo. Lalli-liitto levitti lyhyen toimintansa aikana huhuja siitä että siihen oli liittynyt salaa huomattavia henkilöitä kuten Aarne Sihvo, Lauri Malmberg ja Esko Riekki. Liitto levitti myös huhua että kommunistit tekisivät vallankaappauksen 16. toukokuuta 1929 ja lisäksi suunnitteltiin elokuuksi 1929 1 000 miehen marssia Helsinkiin, esikuvana oli Mussolinin marssi Roomaan vuonna 1922. Marssijoiden tarkoitus oli tehdä vallankaappaus ja hajottaa eduskunta. Lalli-liiton mukaan marssia tulisi johtamaan Vihtori Kosola. Marssihanke kuivui kokoon mutta Lalli-liitto onnistui saamaan toimintaansa mukaan ainakin joksikin aikaa oikeistoradikaaleista Arvi Kalstan, Antti Isotalon, Rafael Haarlan ja Iivari Hyppölän.


title: Lennartti Pohjanheimo

text: Lalli-liiton toiminta päättyi kuitenkin vuoden 1929 lopulla kun erilaiset liiton toimintaan ja sen johtohenkilöihin liittyneet skandaalit sekä Lapuan liikkeen nousu sysäsivät sen syrjään. Vuodesta 1933 lähtien Pohjanheimon johdolla kokööntui vielä noin 10 henkilön oikeistoradikaaliryhmä jonka jäsenet olivat pääasiassa sisällissodan valkoisia veteraaneja. Ryhmä pyrki luomaan itsestään sotilaallisen iskujoukon ja siinä tarkoituksessa he tutustuivat Pohjanheimon ohjaamina sissisodankäyntiin sekä Karjalan kannaksella ja Leningradin ympäristössä olleisiin sotilaskohteisiin. Ryhmä jäi kuitenkin merkityksettömäksi. Pohjanheimo jatkoi kuitenkin 1930-luvulla taisteluaan ruotsinkielisä vastaan ja kirjoitti lehteensä kansallissosialismia tukeneita artikkeleita.


title: Lennartti Pohjanheimo

text: Pohjanheimo omisti vuodesta 1925 alkaen "Orkolinna" nimisen vuonna 1898 rakennetun sveitsiläistyylisen huvilan Helsingin Meilahdessa Seurasaarentie 4:ssä. Huvilan omistus siirtyi sittemmin Pohjanheimon perustamalle säätiölle. Huvilan päärakennus paloi 1968.


title: Lennartti Pohjanheimo

text: Pohjanheimo perusti 1939 "Everstiluutnantti L. Pohjanheimon Asekokoelmasäätiön" jolle hän siirsi keräämänsä kokoelmat. Kokoelmiin kuului muun muassa venäläisiä ja itämaisia miekkoja ja tikareita, keisarillista posliinitavaraa ja kansatieteellistä esineistöä. Osa säätiön kokoelmista sijoitettiin 1954 Pohjois-Pohjanmaan museoon Ouluun. Säätiön kokoelmiin kuuluu myös taistelumaalari Hugo Backmanssonin tauluja.


title: Lennartti Pohjanheimo

text: Nimellä "L. Pohjanheimo":


title: Riga Black Balsam

text: Riga Black Balsam () on perinteinen latvialainen alkoholijuoma. Sen alkoholiprosentti on 45. Juoma on peräisin 1700-luvulta.


title: Saara Tiitu

text: Saara Tiitu (s. 9. toukokuuta 1995 Lapua) on suomalainen pesäpalloilija, joka edusti Lapuan Virkiää.


title: Saara Tiitu

text: Tiitu pelasi kauden 2014 SM-kultaa voittaneessa B-tyttöjen joukkueessa sekä naisten Ykköspesis-joukkueessa. Vuodeksi 2015 hän nousi Virkiän Superpesis-joukkueeseen, voittaen joukkueessa ensimmäisellä kaudellaan Suomen mestaruuden. Kaudella 2016 hän pelasi hopeaa saavuttaneessa joukkueessa. Kaudella 2017 Tiitun edustama Lapuan Virkiä sijoittui pronssille. Hän lopetti kauden 2017 jälkeen.


title: Andrei Mironov

text: Andrei Andrejevitš Mironov (; s. 29. heinäkuuta 1994 Moskova, Venäjä) on venäläinen jääkiekkoilija, joka edustaa NHL-joukkue Colorado Avalanchen organisaatiota.


title: Andrei Mironov

text: Mironov on Dinamo Moskovan kasvatti. Seuran miesten joukkue varasi hänet 103. pelaajana . Mironov siirtyi kaudeksi 2011–2012 Venäjän nuorten sarjaan, MHL:ään ja HK MVD:hen. Kaudella 2012–2013 hän nousi Dinamon KHL-joukkueeseen, jossa tulokaskausi toi 40 runkosarjaottelussa viisi syöttöpistettä ja 18 playoff-ottelussa tehot 1+2=3. Mironov voitti kauden päätteeksi Gagarin Cupin.


title: Andrei Mironov

text: Syyskuussa 2013 Mironov teki kaksivuotisen jatkosopimuksen Dinamon kanssa. Kaudella 2014–2015 hän pelasi ssa. Huhtikuussa 2015 Mironov teki taas kaksivuotisen jatkosopimuksen joukkueensa kanssa.


title: Andrei Mironov

text: Colorado Avalanche varasi Mironovin neljännellä kierroksella 101. pelaajana . Hän siirtyi joukkueeseen kaksi vuotta myöhemmin kaudeksi 2017–2018.


title: Andrei Mironov

text: Mironovilla Venäjän maajoukkueesta MM-hopeaa 2015 ja MM-pronssia 2017. Yhteensä Mironov on pelannut 23 A-maaottelua tehden kaksi syöttöpistettä. Hän teki A-maajoukkuedebyyttinsä vain 19-vuotiaana 11. huhtikuuta 2014 Bratislavassa Slovakiaa vastaan.


title: Andrei Mironov

text: Mironov pelasi myös alle 20-vuotiaiden MM-kilpailuissa vuosina 2013 ja 2014, joista molemmat turnaukset päättyi pronssiin. Hän toimi jälkimmäisessä turnauksessa Venäjän varakapteenina. Mironov pelasi myös alle 18-vuotiaiden MM-kilpailuissa vuonna 2012.


title: Visions of Atlantis

text: Visions of Atlantis on itävaltalainen metallimusiikkia soittava yhtye. Yhtyeen perustamisajatus heräsi Nightwishin vaikutuksesta, mutta ansiota on myös Atlantiksen myytillä.


title: Erik Estlander

text: Erik Estlander (11. huhtikuuta 1871 Helsinki – 15. toukokuuta 1946 Turku) oli suomalainen insinööri ja elokuvatuottaja joka rakensi vuonna 1915 Suomen ensimmäisen elokuvastudion.


title: Erik Estlander

text: Estlanderin vanhemmat olivat Helsingin yliopiston estetiikan ja kirjallisuuden professori Carl Gustaf Estlander ja Helena Aurora Federley. Hän valmistui paperi-insinööriksi 1894 Wienissä ja toimi sitten teollisuusyrittäjänä perustaen 1901 Viialan viilatehtaan. Estlander siirtyi elokuva-alalle 1912 kun hän perusti Ab Finlandia Film-nimisen elokuvavalmistamon Helsinkiin. Tämä yhtiö tuotti vuosina 1912–1921 kaikkiaan 59 lyhytelokuvaa muun muassa sellaisia kuin "Imatra talvipuvussa" (1913), "Karhunmetsästys Sodankylässä" (1914), "Raaseporin rauniot" (1914), "Kuvia Suomen vapaussodasta" (1919) ja "Poroviikko Hyrynsalmella" (1921). Yhtiö kuvasi myös senaattori Leo Mechelinin hautajaiset 1914.


title: Erik Estlander

text: Estlander päätti aloittaa myös näytelmäelokuvien tekemisen ja tätä varten hän rakennutti Helsingin Kulosaaressa sijainneelle huvilatontilleen kesällä 1915 lasiseinäisen elokuvastudion jonka oli suunnitellut arkkitehti Sven Kuhlefelt. Studiossa kuvattiin vuonna 1916 kahden pitkän elokuvan "Tuhlaajapoika" ja "Katoavia timantteja" sisäkphtaukset mutta sitten toiminta loppui kun venäläiset viranomaiset kielsivät sotatilan vuoksi kaiken kuvaustoiminnan. Ilman käyttöä jäänyt studio purettiin vuonna 1920.


title: Erik Estlander

text: Estlander oli vielä mukana tuottajana venäläisten emigranttien kesällä 1919 Karjalankannaksen Uudellakirkolla kuvaamassa elokuvassa Bolshevismin ikeen alla. Hän toimi vuoteen 1923 saakka elokuvateatterialalla mutta palasi sitten takaisin teollisuuden piiriin. Estlander jäi eläkkeelle 1939 ja kuoli 1946 Turussa.


title: Otep

text: Otep (myös OT3P) on yhdysvaltalainen nu metal -yhtye, jonka perusti laulaja Otep Shamaya Los Angelesissa Kaliforniassa vuonna 2000. Yhtye ovat julkaissut kaksi EP:tä, kuusi studioalbumia ja yhden livealbumin.


title: Vekuroni

text: Vekuroni ("Norcuron") on lihasrelaksantti, lääke joka lamauttaa lihaksistoa. Se ei sedatoi eikä poista kipuja, mutta sitä saatetaan käyttää erityisesti invasiivisissa lääketieteellisissä toimenpiteissa. Sisäelimiin kohdistuvat leikkausoperaatiot lienevät tästä hyvä esimerkki. Vekuroni kuuluu niin sanottuihin kuraren sukuisiin d-tubokurariineihin. Alkuroni, rokuroni ja pankuroni ovat likeistä sukua vekuronille.


title: Vekuroni

text: Vekuronia annetaan yleisimmin intravenoosisti bromidina. Se alkaa vaikuttaa 3-5 minuutissa, ja sen vaikutus kestää tavallisesti noin 25-40 minuuttia, mikäli uutta annosta ei lisätä. Eliminaatio eli lääkkeen poistuminen elimistöstä tapahtuu maksan (pääasiallisesti) ja munuaisten kautta.


title: Nicola Boem

text: Nicola Boem (s. 27. syyskuuta 1989 San Donà di Piave, Veneto) on italialainen maantiepyöräilijä. Hän kilpaili ammattilaisena vuosina 2013−2017, ja edusti koko ajan samaa tallia, nimiltään Bardiani Valvole - CSF Inox ja Bardiani-CSF.


title: Nicola Boem

text: Boem voitti kymmenennen etapin Italian ympäriajossa 2015 oltuaan loppukirissä paras neljän ajajan kärkiryhmästä.


title: Nicola Boem

text: Lähteet: Pro Cycling Stats, Cycling Archives


title: Kino 123

text: Kino 123 on Kouvolassa kauppakeskus Veturissa sijaitseva kolmisalinen elokuvateatteri. Se aloitti toimintansa 13.9.2012 kauppakeskuksen avautuessa.


title: Kino 123

text: Kino 123 on riippumaton elokuvateatteri, jonka taustayhtiön Kino 123 Oy:n omistavat Marko Hartama ja Veikko Viitanen, joka on myös Kouvolan Kuusankoskella sijaitsevan sisarteatterin Studio 123 yrittäjä.


title: Kino 123

text: Vuonna 2015 Kino 123:ssa kävi lähes 110 000 elokuvakävijää.


title: Kino 123

text:
Teattereissa esitetään myös oopperaa ja konsertteja.
Kino 123:n verkkosivut


title: Mikel Landa

text: Mikel Landa Meana (s. 13. joulukuuta 1989 Murguía, Baskimaa) on espanjalainen maantiepyöräilijä. Hän aloitti ammattilaisuransa Euskaltel-Euskadi-joukkueessa 2011, edusti Astana Teamia 2014–2015 ja Team Skyta 2016–2017 sekä Movistar Teamia vuodesta 2018.


title: Mikel Landa

text: Landa voitti Italian ympäriajossa 2015 Madonna di Campiglioon päättyneen 15. etapin kahden sekunnin erolla Juri Trofimoviin. Hän voitti myös Mortirolon ja Aprican nousut sisältäneen 16. etapin 38 sekunnin erolla Steven Kruijswijkiin. Kokonaiskilpailussa hän sijoittui kolmanneksi. Saman vuoden Espanjan ympäriajossa hän voitti Andorrassa ajetun 11. etapin minuutin ja 22 sekunnin erolla Fabio Aruun. Italian ympäriajossa 2017 hän voitti Piancavalloon päättyneen 19. etapin minuutin ja 49 sekuntia ennen Rui Costaa. Hän voitti myös mäkikirikilpailun.


title: Mikel Landa


title: Rick Karsdorp

text: Rick Karsdorp (s. 11. helmikuuta 1995 Schoonhoven) on alankomaalainen jalkapalloilija, joka siirtyi kotimaansa pääsarjassa pelaavasta Feyenoordista italialaisseura AS Romaan kesällä 2017. Pelipaikaltaan hän on oikea laitapuolustaja.


title: Rick Karsdorp

text: Karsdorp nousi Feyenoordin junioreista edustusjoukkueeseen kesällä 2014. Hän teki ensiesiintymisensä Eredivisiessä 24. elokuuta 2014, kun Feyenoord hävisi kotonaan Utrechtille 1–2.


title: Miquel Nelom

text: Paddy Miquel Nelom (s. 22. syyskuuta 1990 Rotterdam) on alankomaalainen jalkapalloilija, joka edustaa Alankomaiden pääsarjassa pelaavaa Feyenoordia. Pelipaikaltaan hän on vasen laitapuolustaja.


title: Miquel Nelom

text: Nelom teki ensiesiintymisensä Eredivisiessä 7. elokuuta 2010, kun hänen edustamansa Excelsior hävisi vieraissa 0–3 De Graafschapille. Kesällä 2011 Nelom siirtyi Feyenoordiin.


title: Juho Saari

text: Juho Saari (s. 11. joulukuuta 1967 Kalajoki) on suomalainen sosiologi. Hän on väitellyt sosiaalipolitiikasta Turun yliopistossa vuonna 1996, sosiaali- ja terveysministeriössä 1996–2007, toiminut hyvinvointisosiologian professorina Itä-Suomen yliopiston Kuopion kampuksella vuodesta 2007 ja Kuopion hyvinvointitutkimuskeskuksen (KWRC) johtajana vuodesta 2009. Vuodesta 2016 hän on toiminut Tampereen yliopistossa sosiaali- ja terveyspolitiikan professorina. 1.1.2019 alkaen hän on Tampereen yliopiston yhteiskuntatieteellisen tiedekunnan dekaani.


title: Juho Saari

text: Saari on tutkinut muun muassa suomalaista köyhyyttä. Hän on esiintynyt tähän aiheeseen liittyen usein julkisuudessa ja kirjoittanut muun muassa kirjan "Huono-osaiset". Hän on muun muassa puheenjohtaja pääministeri Juha Sipilän asettamassa työryhmässä, joka pohtii eriarvoisuuden pysäyttämistä.


title: Juho Saari

text: Hän on julkaissut viitisenkymmentä teosta, joista merkittävää julkisuutta on saanut "Yksinäisten Suomi" (Gaudeamus 2016). Siinä hän osoitti, että yksinäisyys on suomalaisten pahin vitsaus ja myös yhteiskunnallinen ongelma.


title: Edoardo Amaldi

text: Edoardo Amaldi (5. syyskuuta 1908 – 5. joulukuuta 1989) oli italialainen fyysikko. Hän oli mukana perustamassa CERN:iä ja toimi sen pääjohtajajana ennen sen virallista perustamista vuonna 1954. Amaldi ajoi myös CERN:in kaltaisesti organisoidun avaruusjärjestön perustamista Eurooppaan yhdessä ranskalaisen Pierre Augerin kanssa ja vuonna 1964 perustettiinkin ESRO, josta myöhemmin tuli ESA.


title: Edoardo Amaldi

text: ESAn Automated Transfer Vehicle 3 nimettiin Amaldin mukaan.


title: ESRO

text: European Space Research Organisation (ESRO) oli eurooppalainen tieteelliseen avaruustoimintaan keskittynyt avaruusjärjestö. Se perustettiin vuonna 1964 fysiikan alan CERNin organisatorisen mallin mukaan. Jäseninä siinä oli kymmenen eurooppalaista valtiota. ESRO yhdistettiin vuonna 1975 ELDO:n kanssa Euroopan avaruusjärjestöksi ESA:ksi.


title: Pekka Mäyrämäki

text: Pekka Mäyrämäki (29. kesäkuuta 1929 – 31. maaliskuuta 2015 Helsinki) oli suomalainen jazzmuusikko ja jazzklubin pitäjä. Hän oli vuonna 1957 perustamassa yhdessä koulutovereidensa kanssa Old House Jazz Clubia Helsinkiin Albertinkadulle. Klubi toimi vuoteen 1964, jolloin rakennus purettiin. Hän soitti itse klubi-illoissa rumpuja.


Luettelo Ruotsin merivoimien ohjusveneistä listaa Ruotsin merivoimissa palvelleet ohjusveneet. Vuosina 1973-1983 palvelleet torpedoveneet luokiteltiin myöhemmin ohjusveneiksi, jolloin niiden tunnuskirjain vaihtui T:stä () R:ksi (). Tunnusnumero kuitenkin säilyi ennallaan.


title: Mehmet Murat Somer

text: Mehmet Murat Somer (s. 1959) on turkkilainen dekkarikirjailija, joka on tullut tunnetuksi kirjoittamastaan Hop-Çiki-Yaya -kirjasarjasta. Kirjojen tapahtumat sijoittuvat Istanbuliin ja päähenkilönä toimii transvestiitti etsivä. Sarjan kirjat ovat olleet Turkissa myyntiykkösiä.


title: Mehmet Murat Somer

text: Mehmet Murat Somer syntyi Ankarassa vuonna 1959, mutta muutti vuonna 1982 Istanbuliin. Valmistuttuaan teknillisestä yliopistosta, hän työskenteli vähän aikaa Sonyn insinöörinä. Tämän jälkeen hän työskenteli myös Citibankin johtajana. Somer ottaakin työkokemustensa myötä vaikutteita kirjoitustyyliinsä, hän onkin todennut kirjoittavansa enemminkin loogiselta kannalta - insinöörin tavoin, eikä hae inspiraatiota muusista.


title: Mehmet Murat Somer

text:
Citybankissa työskentelyn lisäksi hänellä oli aikaa myös pitää kursseja johdon koulutuksesta. Suuri työtaakka oli kuitenkin liian raskas ja hänelle tehtiin vuosina 1995 ja 1996 avosydänleikkaukset. Hän sanookin kirjoittamisen olevan hänelle jonkinlainen eläkeharrastus.
Somerin ainoa suomennettu teos on Istanbuliin sijoittuva rikosromaani "Gigolomurha". Drag queen -yökerhon omistava romaanin nimetön päähenkilö ryhtyy amatöörietsiväksi ja tutkii murhaa, josta hänen tuttavansa sukulaista epäillään. Agatha Christien teoksille ominaiseen tapaan kirja ei päättyessään jätä kysymyksiä auki.
Negatiivisten asioiden kääntäminen positiivisiksi kuten Pedro Almodóvar tekee.
Somer päätyi kirjoittamaan dekkareita, koska monet dekkarit joihin hän törmäsi olivat synkkiä, pelottavia ja raakoja, eikä hän halunnut mukaan verta. Hän halusi kirjoihin kevyitä asioita kuten samppanjaa ja purukumia. Hän halusi kirjoittaa jotain iloista, josta lukijat voivat nauttia. "Jopa pimeimpiin asioihin, joita kirjoitan, halusin tuoda keveyttä."
Somerin ensimmäistä englanniksi käännettyä teosta, The Prophet Murders, on kuvailtu varsin erilaiseksi muihin rikoskirjallisuuden edustajiin verrattuna. Teosta on pidetty enemmän trillerinä kuin perinteisenä rikosromaanina, eikä sitä ole välttämättä nähty perinteisen rikosromaanin ystävien suosikkina. Kirjan rikostutkintaa on kuvailtu hitaaksi, eikä sen ole katsottu olevan kirjan pääelementti.


title: Mehmet Murat Somer

text: Somerin teoksia on kiitelty siitä, että ne avaavat näkymän Istanbuliin ja monille vieraaseen osaan turkkilaista kulttuuria.


title: Arvi Tikkala 1936–1939

text: Arvi Tikkala 1936–1939 on suomalaisen Arvi Tikkalan kokoelma-albumi vuodelta 2015.


title: Jari Hasa

text: Jari Hasa (s. 2. heinäkuuta 1976 Kemi) on entinen suomalainen jalkapalloilija, joka oli pelipaikaltaan hyökkääjä.


title: Jari Hasa

text: Hasa pelasi TP-47:ssä kolme Veikkausliigan ottelua kaudella 2004 ja toiset kolme kaudella 2005. Maaleja hän ei pääsarjatasolla tehnyt. Lisäksi Hasa pelasi Ykköstä TP-47:ssä (2001–2002) ja OLS:ssa (2005) sekä Kakkosta TP-47:ssä (1999–2000) ja Tervareissa (2003). Hän teki Tervareissa pelaamallaan kaudella 19 ottelussa 19 maalia. Niillä hän sijoittui Pohjoislohkon maalipörssissä toiselle ja koko Kakkosen maalipörssissä jaetulle toiselle sijalle.


title: Spica-luokka

text: Spica-luokka oli Ruotsin merivoimien kuuden aluksen muodostama torpedoveneluokka.


title: Pyrococcus

text: Pyrococcus on Thermococcaceae-heimoon kuuluva arkeonisuku. Suvun lajit ovat hypertermofiilejä ja niiden tieteellinen nimi, "Pyrococcus", tarkoittaa suomeksi ”"tulipalloa"”.


title: Pyrococcus

text: "Pyrococcus"-lajit ovat nimensä mukaan pallomaisia. Ne ovat anaerobisia ja heterotrofisia. Nämä arkeonit kasvavat erittäin kuumissa olosuhteissa valtameren pohjan mustiksi savuttajiksi kutsutuissa kuuman veden purkausaukoissa. "Pyrococcusten" kasvun optimilämopötila on noin 95–100 °C, eli niiden proteiinit toimivat hyvin lämpötiloissa, joita monet muut eliöt eivät ollenkaan kestäisi. "Pyrococcuksilla" on myös siimoja, joilla ne voivat liikkua, ja niiden solujen koko vaihtelee välillä 0,8–2,5 mikrometriä.


title: Isomaksaruohot

text: Isomaksaruohot ("Hylotelephium") on maksaruohokasvien heimoon (Crassulaceae) kuuluva ruohovartisten kasvien suku.


title: Isomaksaruohot

text: Isomaksaruohot ovat monivuotisia, kaljuja tai karvaisia ruohoja. Juuret ovat rihmamaisia tai turvonneita, usein porkkanamaisia. Juurakko on lyhyt, mehevä tai puutunut. Nuorissa varren haaroissa ei ole suomupeitettä. Kukintovarsi kehittyy edellisvuotisesta hankasilmusta ja on yksivuotinen ja kariseva tai pysyvä ja tyvestä puutuva. Varren lehdet ovat vuorottaisesti, vastakkaisesti tai kiehkuraisesti, kussakin kiehkurassa on 3–5 lehteä. Lehden lapa on litteä, kalju ja kannukseton.


title: Isomaksaruohot

text: Tavallisesti varren päässä sijaitseva kukinto on runsaskukkainen ja ylälehdellinen. Kukat ovat kaksi- tai yksineuvoisia, tavallisesti viisi-, toisinaan nelilukuisia. Verholehdet ovat tavallisesti terälehtiä lyhyempiä ja tyveltään lähes yhteen kasvaneita ja kannuksettomia. Terälehdet ovat tavallisesti erillisiä, purppuranvärisiä, punaisia, vaaleanpunaisia tai valkoisia, toisinaan kellertäviä tai vihertäviä. Heteitä on kaksinkertainen määrä terälehtiin verrattuna, ja ne kiinnittyvät tyvestään terälehtiin. Mesiäissuomut ovat pitkänomaisen kulmikkaita tai nauhamaisia. Emilehdet ovat erillisiä, tyvestään kapeita ja lähes varrellisia. Tuppilo-hedelmät ovat pystyjä ja monisiemenisiä. Siemenet ovat kapealti siivellisiä.


title: Isomaksaruohot

text: Isomaksaruohot ovat levinneet Eurooppaan, Aasiaan ja Pohjois-Amerikkaan.


title: Isomaksaruohot

text: Isomaksaruohojen suvussa on noin 33 lajia.


title: Isomaksaruohot

text: Lajeja:Isomaksaruohojen sukuun mahdollisesti kuuluvia lajeja:


title: DABCO

text: DABCO eli 1,4-diatsabisyklo[2.2.2]oktaani tai trietyleenidiamiini (CHN) on heterosyklisiin amiineihin kuuluva orgaaninen yhdiste. Yhdistettä käytetään polyuretaanivaahtojen valmistamiseen ja emäksenä orgaanisissa synteeseissä.


title: DABCO

text: Huoneenlämpötilassa DABCO on valkoista voimakkaasti hygroskooppista kiteistä ainetta. Yhdiste liukenee hyvin veteen ja myös useisiin orgaanisiin liuottimiin kuten etanoliin ja bentseeniin. Yhdiste on heikko emäs ja muodostaa happojen kanssa kvaternäärisiä suoloja. Se on voimakkaasti nukleofiilinen yhdiste. DABCO muodostaa eräiden organometalliyhdisteiden kanssa kiteisiä komplekseja.


title: DABCO

text: DABCO:a voidaan valmistaa ammoniakin ja trietanoliamiinin välisellä reaktiolla tai kuumentamalla dietyleenitriamiinia zeoliittikatalyyttien läsnä ollessa. Tuote puhdistetaan kiteyttämällä.


title: DABCO

text: DABCO:a käytetään emäksisenä katalyyttinä muun muassa Baylis–Hillman-reaktioissa, dehydrohalogenoinneissa, pyrolyyseissä ja esterien hydrolyyseissä. Teollisuudessa yhdistettä käytetään suuria määriä katalyyttinä valmistettaessa polyuretaanivaahtoja. DABCO:a voidaan käyttää myös lisäaineena voiteluaineissa.


title: Robinsonista Muumipeikkoon

text: Robinsonista Muumipeikkoon – viisikymmentä nuortenkertojaa on Tauno Karilaan kirjoittama nuortenkirjallisuutta käsittelevä teos vuodelta 1962. Sen kustantaja on WSOY.


title: Robinsonista Muumipeikkoon

text: Karilas kohtelee teoksessa lapsia pitkän perinteen mukaan itsenäisinä toimijoina suhteessa kirjallisuuteen, esimerkiksi näin: ”Lapset kaappasivat [Robinson Crusoen] itselleen kuten monet muut klassilliset kirjat”.


title: Plejad-luokka

text: Plejad-luokka oli Ruotsin merivoimien yhdentoista vuosina 1954-1957 valmistetun aluksen muodostama torpedoveneluokka. Luokan alukset poistettiin palveluksesta vuosina 1977-1980.


title: HMS Perseus (T101)

text: HMS Perseus (runkonumero T101) oli Ruotsin laivaston torpedovene.


title: HMS Perseus (T101)

text: Alus tilattiin Götaverkeniltä. Alus laskettiin vesille 23. maaliskuuta 1950 ja se otettiin palvelukseen kesäkuussa 1951 nimellä T101.


title: HMS Perseus (T101)

text: Alus nimettiin 1953 "Perseukseksi". Alus poistettiin palveluksesta 1. tammikuuta 1967, minkä jälkeen se oli maalilaivana. Alus myytiin 1971 Ystadissa romutettavaksi.


title: Mäyrämäki (täsmennyssivu)

text: Mäyrämäki voi tarkoittaa seuraavia:


title: Kurikan kirjasto

text: Kurikan kirjasto koostuu Kurikan pääkirjastosta, Jurvan kirjastosta ja kahdesta kirjastoautosta, jotka ovat Jurvan kirjastoauto ja Kurikan kirjastoauto Plari. Kuntaliitoksen jälkeen vuodesta 2016 myös Jalasjärven kirjasto kuuluu Kurikan kirjastoon.


title: Kurikan kirjasto

text: Jurvan kirjastossa on tavallista laajempi kädentaitojen, taideteollisuuden ja puutyöalan kirjojen kokoelma. Kurikan kotiseutukokoelmiin kerätään sekä Kurikasta kertovaa että kurikkalaisten kirjoittajien kirjoittamaa kirjallisuutta. Kurikan kirjasto kuuluu Eepos-kirjastokimppaan. Kirjaston maakuntakirjasto on Seinäjoen kaupunginkirjasto.


title: Kurikan kirjasto

text: Kurikan kirjasto on perustettu kansankirjastojen perustamisen vuosikymmenenä, 1860-luvulla. Silloin Suomeen perustettiin 242 kirjastoa. Tarkalleen ottaen Kurikan kirjasto perustettiin 1863. Kirjaston ensimmäiset 60 kirjaa hankki Kappalainen Fredrik Johan Leidenius, ja ne olivat pääasiassa uskonnollisia. Kirjaston alkuperäinen sijoituspaikka oli kirkon sakaristo, mutta käytännössä se ei sijainnut siellä, vaan Herman Hermaninpoika Plosila piti kirjastoa auki kotonaan yhden tunnin viikossa, kirkon menojen jälkeen sunnuntaisin.


title: Kurikan kirjasto

text: Toimintavuosiensa aikana Kurikan kirjasto on muuttanut useita kertoja. Kirjasto on sijainnut vuoroin kouluissa, kunnantalolla, nuorisotalolla ja nyttemmin varsinaisessa kirjastotalossa. Alkuperäisestä paikasta, pitäjäntuvan kamarista kirjasto muutti Kankaan kansakoululle, josta se vuonna 1934 siirtyi kunnantalolle.